text:
Thursday, May 28, 2015
Tá breiðir penslar mála yvir naknan keisara
Fleiri halda at tað er ov torført at sleppa framat í tí føroysku fiskivinnuni, og at uppboðssøla av veiðirættindum og hægri tilfeingisgjald høvdu kunnað loyst tann trupulleika sum hetta umboðar — væl at merkja um hetta er ein trupulleiki.
Ofta verður málað við breiðum penslum tá fólk skifta orð um fiskivinnupolitikk. Kanska er tað ikki annað enn ein natúrlig avleiðing av at ein stórur partur av teimum ið fáast við politiskt arbeiði liva á einum “hægri luftlagi” — hvør skal siga, tey hava tað stóra yvirlitið, smálutirnar kunnu onnur fáast við. Her er nærliggjandi fyri tann illgrunasama at hugsa at intelligentsian í okkara pikkulítla samfelag er vaksin um rygg og fær illa gingið fyri sær sjálvum, og at tann prosentpartur sum vil stýra og leggja tær yvirordnaðu linjurnar er vorðin so stórur at talið á fótfólki ið tímir ella orkar at fóðra skipanina við praktiskum innliti, sannroyndum og relevantum fakta er snøgt sagt vorðið ov lágt til at illusiónin av upplýstum og skilvísum orðaskifti kann uppihaldast. Also tað er, um tann illusiónin nakrantíð var sannførandi.
Hetta breiðpenslaða málariíið hevur ein tendens til at gerast meira og meira umfatandi og so við og við troka allar møðisligar detaljur burtur í gloymsku og óvitan. Í einum slíkum umhvørvi er lagamanni at hava meiningar um viðurskifti og broytingar sum fyrst og fremst vilja raka onnur — serliga um tann frásagnarligi karmurin longu er smíðaður upp á pláss við hjálp av ógreinandi tíðindamiðlum og tveimum ella trimum frøðingum at afturvendandi og áhaldandi lyfta upp til orakulerar hæddir, gjarna so kritikkleyst at eingin skal váða sær at nevna eitt orð yvirhøvur um nakran naknan keisara. Óttin fyri spøkjandi rukkurollum vísir seg at virka væl sum kraftfóður fyri referentar og mikrofonhaldarar.
Og so til tað snilda við einum slíkum føroyskum keisara, um hann nú finnist — sum roykur ið illa kann heftast við nakran ávísan persón; eitt hulisligt, sveimandi og púra óofficielt fyribrigdi. Men eftir øllum at døma er hann har onkustaðni og útinnir sítt ideologiska ræði við øllum sínum talsterku tegnum.
Út frá hesum er bara eitt at gera tá tað kemur til fiskivinnupolitiskar spurningar, um tú vilt sleppa upp í part har tey stóru orðini fúka, og tað er at mála breitt og halda teg burtur frá tyngjandi smálutum. Við øðrum orðum: tosa ikki við fiskimenn, skiparar, reiðarar, virkisleiðarar, sølufólk ella onnur ið beinleiðis fáast við fisk, framleiðslu av fiskavørum ella útflutning av hesum. Teirra vitan passar alt ov illa inn í teir løttu og luftigu frymlarnar sum hoyra til breiðmálingina.
Ov friðarligt til stoyping?
Sum tá ið mælt verður um at tað er so torført at sleppa framat í fiskivinnuni. Kom ikki tá og ørkymla orðaskiftið við at peika á at tað altíð hevur kostað nógv og ongantíð hevur verið lætt at fara í holt við vinnuligan fiskiskap, serliga slíkan fiskiskap ið krevur stór og dýr veiðitól. Tað er nógv lættari fyri ta tigandi viðtiknu politisku frásøgnina um hetta verður gjørt meira einfalt — hví ikki heldur bara látast sum um at her er talan um eitt slag av stættarstríði har tey priviligeraðu fáu bara eru sett oman á alt sum hevur nakað virði meðan restin roynir at stríðast og strevast men fær ikki inn í eygað, tí “øll skipanin er korrupt” og tey ráðandi hava rottað seg saman við eitt-prosentarunum. Víst ljóðar hetta meira politiskt kitlandi og betur seljandi enn hatta innviklaða fjasið um at tað neyvan nakrantíð hevur verið ella fer at vera lætt fyri nakran at koma sær upp á ovastu rók í vinnuni uttan at fyrst hava bygt sær eitt fundament — fíggjarliga, fakliga og sosialt.
Bíða nú, eitt-prosent modellið kanska ikki er dekkandi fyri tað samfelagsliga landslagið í Føroyum; men hvat, tað kann uttan iva rigga í politiskum retorikki og brúkast sum dramaturgiskt leysakast.
Og so hin irriterandi spurningurin: um tað veruliga er so at vit hava ov fáar aktørar í uppisjóvarvinnuni, í mun til fólkatal, stødd á búskapi og alt tað. Hetta er jú beinleiðis býttisligt! Vit vita at tey størru fiskireiðaríini her kunnu teljast á einari hond, og tað kann væl ikki vera meiningin, ella hvat? Gloym for hundarnar eina løtu hvussu tað sær út í øðrum londum og kom ikki við samanberingum og tvætli um lutfall.
Kom heldur og smekka uppboðssøluna fram og eitt nóg høgt tilfeingisgjald. Tá signalera vit nakað sum kennist politiskt á kulari kós, og tá vísa vit at vit eru fús at taka hasi lúsa privilegiini burtur frá hasum milliardingunum sum bara útnytta alt og øll. Hvat sigur tú, var tað ikki milliardingar? Sama ger, tað ljóðar jú spennandi og passar eisini sum fótur í hosu í ta mestsum liðugt smíðaðu frásøgnina. So hví ikki?
Men sig gjarna at aktørarnir eru for nógvir í heimaflotanum og innan útróðurin. Har tjena tey ov lítið, og tað má vera møguligt at finna annað arbeiði til hasi neyðardýrini. Fiskivinnan kann ikki hava nakra sosiala funktión, tá vit jú hava skipað viðurskifti fyri arbeiðssøkjandi, endurbúgving, Almu og annað gott. Hví brýggja seg um sovorðið nakað sum yrkisstoltleika, samleika og sosialt tilhoyri? Ha, er útróðurin ikki til longur? OK... ja hygg, tað hjálpti at vit gjørdu nakað við tann trupulleikan tá útróðrarmenninir vóru so mangir at umsitingin av loyvum bleiv ov strævin.
So, skalt tú diskutera fiskivinnupolitikk, so er at halda fast við at antin eru aktørarnir ov nógvir ella eru teir ov fáir. Antin tjena tey so væl at vit mugu knokkroyta tey og tað við lít, ella hava tey eina inntøku sum er so lág at vit mugu enda teirra vesældóm. Talið á teimum kann ongantíð vera hóskandi og teirra inntøka ongantíð passalig, tí so verður ov friðarligt til politiska kannustoyping.
Ofta verður málað við breiðum penslum tá fólk skifta orð um fiskivinnupolitikk. Kanska er tað ikki annað enn ein natúrlig avleiðing av at ein stórur partur av teimum ið fáast við politiskt arbeiði liva á einum “hægri luftlagi” — hvør skal siga, tey hava tað stóra yvirlitið, smálutirnar kunnu onnur fáast við. Her er nærliggjandi fyri tann illgrunasama at hugsa at intelligentsian í okkara pikkulítla samfelag er vaksin um rygg og fær illa gingið fyri sær sjálvum, og at tann prosentpartur sum vil stýra og leggja tær yvirordnaðu linjurnar er vorðin so stórur at talið á fótfólki ið tímir ella orkar at fóðra skipanina við praktiskum innliti, sannroyndum og relevantum fakta er snøgt sagt vorðið ov lágt til at illusiónin av upplýstum og skilvísum orðaskifti kann uppihaldast. Also tað er, um tann illusiónin nakrantíð var sannførandi.
Hetta breiðpenslaða málariíið hevur ein tendens til at gerast meira og meira umfatandi og so við og við troka allar møðisligar detaljur burtur í gloymsku og óvitan. Í einum slíkum umhvørvi er lagamanni at hava meiningar um viðurskifti og broytingar sum fyrst og fremst vilja raka onnur — serliga um tann frásagnarligi karmurin longu er smíðaður upp á pláss við hjálp av ógreinandi tíðindamiðlum og tveimum ella trimum frøðingum at afturvendandi og áhaldandi lyfta upp til orakulerar hæddir, gjarna so kritikkleyst at eingin skal váða sær at nevna eitt orð yvirhøvur um nakran naknan keisara. Óttin fyri spøkjandi rukkurollum vísir seg at virka væl sum kraftfóður fyri referentar og mikrofonhaldarar.
Og so til tað snilda við einum slíkum føroyskum keisara, um hann nú finnist — sum roykur ið illa kann heftast við nakran ávísan persón; eitt hulisligt, sveimandi og púra óofficielt fyribrigdi. Men eftir øllum at døma er hann har onkustaðni og útinnir sítt ideologiska ræði við øllum sínum talsterku tegnum.
Út frá hesum er bara eitt at gera tá tað kemur til fiskivinnupolitiskar spurningar, um tú vilt sleppa upp í part har tey stóru orðini fúka, og tað er at mála breitt og halda teg burtur frá tyngjandi smálutum. Við øðrum orðum: tosa ikki við fiskimenn, skiparar, reiðarar, virkisleiðarar, sølufólk ella onnur ið beinleiðis fáast við fisk, framleiðslu av fiskavørum ella útflutning av hesum. Teirra vitan passar alt ov illa inn í teir løttu og luftigu frymlarnar sum hoyra til breiðmálingina.
Ov friðarligt til stoyping?
Sum tá ið mælt verður um at tað er so torført at sleppa framat í fiskivinnuni. Kom ikki tá og ørkymla orðaskiftið við at peika á at tað altíð hevur kostað nógv og ongantíð hevur verið lætt at fara í holt við vinnuligan fiskiskap, serliga slíkan fiskiskap ið krevur stór og dýr veiðitól. Tað er nógv lættari fyri ta tigandi viðtiknu politisku frásøgnina um hetta verður gjørt meira einfalt — hví ikki heldur bara látast sum um at her er talan um eitt slag av stættarstríði har tey priviligeraðu fáu bara eru sett oman á alt sum hevur nakað virði meðan restin roynir at stríðast og strevast men fær ikki inn í eygað, tí “øll skipanin er korrupt” og tey ráðandi hava rottað seg saman við eitt-prosentarunum. Víst ljóðar hetta meira politiskt kitlandi og betur seljandi enn hatta innviklaða fjasið um at tað neyvan nakrantíð hevur verið ella fer at vera lætt fyri nakran at koma sær upp á ovastu rók í vinnuni uttan at fyrst hava bygt sær eitt fundament — fíggjarliga, fakliga og sosialt.
Bíða nú, eitt-prosent modellið kanska ikki er dekkandi fyri tað samfelagsliga landslagið í Føroyum; men hvat, tað kann uttan iva rigga í politiskum retorikki og brúkast sum dramaturgiskt leysakast.
Og so hin irriterandi spurningurin: um tað veruliga er so at vit hava ov fáar aktørar í uppisjóvarvinnuni, í mun til fólkatal, stødd á búskapi og alt tað. Hetta er jú beinleiðis býttisligt! Vit vita at tey størru fiskireiðaríini her kunnu teljast á einari hond, og tað kann væl ikki vera meiningin, ella hvat? Gloym for hundarnar eina løtu hvussu tað sær út í øðrum londum og kom ikki við samanberingum og tvætli um lutfall.
Kom heldur og smekka uppboðssøluna fram og eitt nóg høgt tilfeingisgjald. Tá signalera vit nakað sum kennist politiskt á kulari kós, og tá vísa vit at vit eru fús at taka hasi lúsa privilegiini burtur frá hasum milliardingunum sum bara útnytta alt og øll. Hvat sigur tú, var tað ikki milliardingar? Sama ger, tað ljóðar jú spennandi og passar eisini sum fótur í hosu í ta mestsum liðugt smíðaðu frásøgnina. So hví ikki?
Men sig gjarna at aktørarnir eru for nógvir í heimaflotanum og innan útróðurin. Har tjena tey ov lítið, og tað má vera møguligt at finna annað arbeiði til hasi neyðardýrini. Fiskivinnan kann ikki hava nakra sosiala funktión, tá vit jú hava skipað viðurskifti fyri arbeiðssøkjandi, endurbúgving, Almu og annað gott. Hví brýggja seg um sovorðið nakað sum yrkisstoltleika, samleika og sosialt tilhoyri? Ha, er útróðurin ikki til longur? OK... ja hygg, tað hjálpti at vit gjørdu nakað við tann trupulleikan tá útróðrarmenninir vóru so mangir at umsitingin av loyvum bleiv ov strævin.
So, skalt tú diskutera fiskivinnupolitikk, so er at halda fast við at antin eru aktørarnir ov nógvir ella eru teir ov fáir. Antin tjena tey so væl at vit mugu knokkroyta tey og tað við lít, ella hava tey eina inntøku sum er so lág at vit mugu enda teirra vesældóm. Talið á teimum kann ongantíð vera hóskandi og teirra inntøka ongantíð passalig, tí so verður ov friðarligt til politiska kannustoyping.
Subscribe to: Post Comments (Atom)


c: text/html

text:
Floksskrivstovan
Floksskrivstovan er í Havn.
Floksskrivstovan hevur settan floksskrivara, Áka Andreasen, sum tekur sær av floksskrivstovuni nakrar tímar um vikuna.
Heimasíða Tjóðveldis hevur tíðindi frá politiska pallinum umframt viðmerkingar um tað, sum viðkemur politisku støðuni.
Floksskrivstovan svarar fegin spurningum og vil fegin frætta frá tjóðveldisfólki, sum vil flokkinum eitthvørt.
Telefon nummari hjá floksskrivstovuni er 22 99 46.
Til ber eisini at senda floksskrivstovuni teldubræv á loysing@post.olivant.fo
Tingskrivarin
Telefon nummari hjá tingskrivaranum er 22 46 98
Til ber eisini at senda tingskrivaranum teldubræv á fa@logting.fo
Tjóðveldi
Postrúm 143
FO-110 Tórshavn
Tel: +298 312200 / +298 229946
Fax: +298 312262
T-postur: loysing@post.olivant.fo
Heimasíða: www.tjodveldi.fo

robotstxt: allowed

filter: keep


text:
Rósufar
Rátt, flott og heilt framúrskarandi er installatiónin sett upp til fleiri sansir av Edward Fuglø. 14 útvaldir kjólar, allir sniðgivnir av føroyingum.
Sámal Toftanes í Ribarhús
Leygardagin 22. juni klokkan 16 letur ein málningaframsýning upp í Ribarhús í Fuglafirði. Tað er Sámal Toftanes, sum sýnir fram og hetta er triðju ferð at Sámal sýnir fram í Ribarhúsi. Málningarnir, sum eru uml. 20 í tali, eru fyri tað mesta bygdalagsmyndir og so eisini nakrar hugflogsmyndir.
Miðsummardagar á Varmakeldu
Miðsummardagar á VARMAKELDU verða frá 4. til 8. juli 2013. Marknaður, Heimavirkað, Tombola, Kafé, Listaframsýning, Hugni, Nostalgi, Prát, Tónleikur.
Fyri at vera við til ”MARKNAÐIN” mást tú leiga eitt borð. Borðini koma at standa ymsastaðni í húsinum, tó ikki í Ribarhúsi.
Sí skránna og les meira um tiltøkini við at trýsta á leinkjuna niðanfyri.
Vit síggjast á Varmakeldu :)


text:
Virðisgrundarlag
Virðir okkara:
Vit, við Kráir arbeiða eftir fylgjandi virðisgrundarlagið:
Tryggleika og opinleika
Tað merkir, at vit gera okkum ómak við:
- at hava umsorgan fyri hvør øðrum
- at vera hjartalig og trúføst.
Gleði og tænasta (virksemi)
Tað merkir, at vit gera okkum ómak við:
- at hava ein jaligan atburð og hugburð
- at tað er pláss fyri gleði og humor
- at hjálpa og bakka hvønn annan upp
- at vera nærverandi
- at hava fakligan profil
Virðing fyri ymiskleika
Tað merkir, at vit gera okkum ómak við:
- at vera rúmlig (trívídd)
- at vera opin fyri onnur virðir og aðrar meiningar
- at viðurkenna ymiskleika
- at taka støði í tí einkulta menniskjanum
- at vit øll eru líka stillaði


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Stýrisskipan fyri Vestmanna Bygdarráð
KAPITTUL I
BYGDARRÁÐIÐ
§ 1. Bygdarráðið hevur 7 limir, ið verða valdir eftir kommunalu vallógini. (KSL §5,2)
Stk. 2. Bygdarráðið ásetir nærri reglur um málsmannagongd sína í eini fundarskipan. (KSL §5,3)
Stk. 3. Bygdarráðið ásetir nærri reglur um starvsfólkaviðurskiftini í eini starvsfólkaskipan. (KSL §5,4)
§ 2. Bygdarráðið velur ein borgarstjóra og ein varaborgarstjóra. Bygdarráðið ásetir setanarbrøkin hjá borgarstjóranum. (KSL §6)
KAPITTUL II
SAMSÝNINGAR
§ 3. Bygdarráðið ásetir samsýning fyri borgarstjóra, bygdarráðslimir, nevndarformenn, nevndarlimir og umboð sambært kunngerð nr. 14 frá 15. mars 2006.
Stk. 2. Borgarstjórin fær eftirløn sambært skipan, sum skal góðkennast av bygdarráðnum og lúka ásetingarnar í §13 í kunngerð nr. 14 frá 15. mars 2006.
KAPITTUL III
BORGARSTJÓRIN
§ 4. Nærri reglur um virksemi borgarstjórans í samband við bygdarráðsfundir verða ásettar í fundarskipanini.
§ 5. Borgarstjórin hevur dagligu leiðsluna av kommunalu fyrisitingini sambært kapittul 4 í kommunustýrislógini. (KSL §20)
Stk. 2. Á hvørjum vanligum bygdarráðsfundi boðar borgarstjórin frá, hvørji mál eru beind í nevnd síðani seinasta fund. (KSL §21)
Stk. 3. Borgarstjórin skal ansa eftir, at tey mál, ið krevja bygdarráðsviðgerð, fáa tílíka viðgerð, og at neyðug ummæli verða fingin. (KSL §21,2)
Stk. 4. Borgarstjórin skal síggja til, at málini verða avgreidd uttan óneyðuga seinking. Borgarstjórin kann krevja allar upplýsingar um mál og málsavgreiðslu, sum eru hjá nevndum og starvsfólkum. (KSL §21,2)
Stk. 5. Borgarstjórin ansar eftir, at farið verður fram eftir samtyktum bygdarráðsins. Borgarstjórin ansar eftir, at allar útreiðslur og inntøkur hava neyðuga játtan. (KSL §21,4)
§ 6. Hevur borgarstjórin forfall, yvirtekur varaborgarstjórin uppgávurnar í samband við fundarleiðsluna og aðrar uppgávur, í tann mun borgarstjórin áleggur honum. (KSL §24)
KAPITTUL IV
NEVNDIR
Almennar ásetingar um virksemið hjá nevndunum
§ 7. Til at taka sær av teirri beinleiðis fyrisitingini av viðurskiftunum hjá kommununi verða hesar nevndir skipaðar (KSL §28,1):
- Fíggjarnevnd
- Teknisk Nevnd
- Mentanarnevnd
- Trivnaðar- og Umhvørvisnevnd
- Havnarnevnd
Stk. 2. Bygdarráðið kann seta aðrar fastar nevndir. Bygdarráðið kann somuleiðis seta serstakar tíðaravmarkaðar ráðgevandi nevndir og arbeiðsbólkar, sum skulu taka sær av ávísum málum ella gera fyrireikandi og ráðgevandi arbeiði fyri bygdarráðið. (KSL §36)
§ 8. Borgarstjórin kann kalla nevndarlimirnar í einari ella fleiri nevndum saman at tosa um felags áhugamál. (KSL §30)
§ 9. Nevndarformaðurin ansar eftir, at farið verður fram eftir nevndarsamtyktunum. Hann ansar somuleiðis eftir, at allar útreiðslur og inntøkur hava neyðuga játtan. (KSL §31,1)
Stk. 2. Viðvíkjandi fíggjarætlan og eykajáttanum gera føstu nevndirnar, gjøgnum fíggjarnevndina, tilmæli til bygdarráðið. (KSL §38,4)
KAPITTUL V
FÍGGJARNEVNDIN
§ 10. Í fíggjarnevndini sita borgarstjórin, ið er nevndarformaður, og 2 aðrir bygdarráðslimir.
Nevndin samskipar arbeiðið hjá øllum nevndum undir bygdar-ráðnum.
Stk. 2. Nevndin tekur sær av umsitingini av teimum viðurskiftum, sum eru løgd til hana sambært kapitul 8 í kommunustýrislógini.
Stk. 3. Nevndin ger uppskot og tilmæli til bygdarráðið um
- fíggjarætlan
- kassa- og bókhaldsførsluskipanina hjá kommununi,
- lántøku, veðsetan, rakstraravlop og tílíkt
Stk. 4. Nevndin tekur sær av fíggjarligu ráðleggingini og samskipar kommunalu ráðleggingaruppgávurnar.
Nevndin ger felags forskriftir fyri ráðleggingina og hjálpir hinum nevndunum við at útvega neyðugt grundarlag fyri teirra ráðleggingararbeiði.
Nevndin ger metingar um fíggjarligar avleiðingar av teimum gjørdu ætlanaruppskotunum og ger tilmæli til bygdarráðið.
Ein frágreiðing frá nevndini skal fylgja við einum og hvørjum máli, sum viðvíkur kommunalum ráðleggingaruppgávum, tá málið verður lagt fyri bygdarráðið til avgerðar.
Stk. 5. Nevndin tekur sær av umsitingini av
- keypi, sølu og veðseting av fastari ogn
- lánum
- starvsfólka- og lønarviðurskiftum
- tryggingum av ognum, starvsfólkum o.ø.
- vinnuviðurskiftum og líknandi málum
- millumkommunalum samstørvum
- stuðulsumsóknum
§ 11. Nevndin ger reglur fyri
- skipanina av umsitingarliga eftirlitinum sambært §13
- hvussu borgarstjórin og umsitingin skulu fara fram í starvsfólkamálum
- samskipan av keypi
§ 12. Nevndin hevur eftirlit við
- at fíggjarognir verða umsitnar forsvarliga og í samsvar við avgerðir hjá bygdarráðnum
- at umsitingin av kommunukassanum og roknskaparføringini hjá kommununi er forsvarlig
- at ikki verður farið út um játtanirnar á fíggjarætlanini
- at skjalagoymslan hjá kommununi er forsvarlig
§ 13. Nevndin skal fyri 1. oktober leggja uppskot til fíggjarætlan fyri bygdarráðið. (KSL §39)
Stk. 2. Við hvørja upphædd í uppskotinum skal í so stóran mun sum gjørligt vera viðmerkt:
- tann upphædd, ið verður skotin upp fyri komandi ár,
- tann upphædd, ið er avsett fyri verandi fíggjarár og
- tann upphædd, ið er inngoldin ella brúkt í farna fíggjarári.
Um roknskapurin fyri undanfarna ár ikki er liðugur, kunnu fyribils tøl úr honum verða nýtt.
Stk. 4. Viðmerkingar skulu vera til hvørja kontu, sum siga, undir hvørjum treytum upphæddin kann brúkast, og hvør ið hevur ábyrgd av kontuni.
Stk. 5. Tær íløgu- og fíggjarætlanir, ið nevndin hevur gjørt, verða lagdar fram saman við uppskotinum til ársfíggjarætlanina.
§ 14. Fíggjarnevndin skal ansa eftir, at øll peningaogn hjá kommununi er goymd á tryggan hátt.
Stk. 2. Peningaognir skulu setast í peningastovn, á postgiro ella í tílík lánsbrøv, ið nýtt verða, tá ið um ognir hjá ómyndingum ræður, so tær geva sum mest av sær.
Stk. 3. Virðisbrøv skulu hava átekning um, at tey eru ogn hjá kommununi, og at eingin hevur ræði á teimum uttan samtykt kommunustýrisins. Um til ber, skal átekningin verða skrivað í bók hjá viðkomandi stovni. (KSL §42)
§ 15. Grannskoðari hjá kommununi er NOTA, Løggilt grannskoðanarvirki P/F, Postboks 30, FO-110 Tórshavn.
KAPITTUL VI
Hinar føstu nevndirnar
TEKNISKA NEVND
§ 16. Tekniska Nevnd hevur 3 limir.
Stk. 2. Nevndin tekur sær av umsitingini av teimum kommunalu uppgávu-num á tí tekniska økinum, lendisøkinum og í ávísan mun umhvørvisøkinum viðvíkjandi
- bygdarskipan og byggisamtykt
- byggi- og bústaðarviðurskiftum
- vegum og gøtum
- vatnveiting
- spillivatnsskipanum
- ruskinnsavnan, rottangaviðurskiftum og ruskplássum
- gøtuljósum
- samferðslu og ferðsluviðurskiftum
- áum og veitum
- hegn og bøgørðum
Stk. 3. Í samstarvi við fíggjarnevndina ger nevndin, samb. §10, uppskot og tilmæli til bygdarráðið um
- íløguætlanir fyri økini, sum eru nevnd í stk. 2
- gjøld fyri veitingarvirki
Stk. 4. Nevndin tekur sær av rakstri og viðlíkahaldi av
- kommunalum virkjum og veitingarvirkjum, sum eru partur av ábyrgdarøkinum hjá nevndini
- frárensluverkum
- kommunalum bygningum og útbúnaði, sum ikki hoyra undir eina aðra nevnd
MENTANARNEVNDIN
§ 17. Mentanarnevndin hevur 3 limir.
Stk. 2. Nevndin tekur sær umsitingini av teimum kommunalu uppgávunum á undivísingar- og mentanarliga økinum viðvíkjandi
- fólkaskúlanum, frítíðar- og kvøldskúla
- ungdómshúsi og frítíðartiltøkum fyri børn og ung
- bókasøvnum og øðrum søvnum
- musikkskúlum
- mentanartiltøkum
- vinarbýarsamstørvum
- fornminnum
Stk. 3. Í samstarvi við fíggjarnevndina, samb. §10, ger nevndin uppskot og tilmæli til bygdarráðið um
- rakstrar- og viðlíkahaldsætlanir fyri bygningar á økinum hjá nevndini
- íløguætlanir fyri økini, sum eru nevnd í stk. 2
TRIVNAÐAR- OG UMHVØRVISNEVNDIN
§ 18. Trivnaðar- og umhvørvisnevndin hevur 3 limir.
Stk. 2. Nevndin tekur sær av umsitingini av teimum kommunalu uppgávu-num á trivnaðarøkinum og í ávísan mun á umhvørvisøkinum viðvíkjandi
- barnaansing og dagstovnum
- heilsumálum
- eldri og óhjálpnum, herundir tilboðum og tiltøkum til eldri og óhjálpin, umsorganararbeiði
- tiltøkum, sum fremja trivnaðin í kommununi
- umhvørvis- og náttúruvernd
- fríðkan av kommununi
- kommunalum frí- og frítíðarøkjum
- leysgangandi djórum
- kirkjugørðum og minnisvarðum
Stk. 3. Í samstarvi við fíggjarnevndina ger nevndin, samb. §10, uppskot og tilmæli til bygdarráðið um
- íløguætlanir fyri økini, sum eru nevnd í stk. 2
HAVNARNEVNDIN
§ 19. Havnarnevndin hevur 3 limir.
Stk. 2. Nevndin tekur sær av umsitingini av teimum kommunalu uppgávu-num á havnarlagnum, sum umfata
- alt virksemi á havnarlagnum og á havnarøki annars
- smábátahavn og bátahylar
- gjøld, m.a. lendisleiga, bátapláss, havnargjøld, vørugjøld, el- og vatnsøla
- umsiting av bygningum o.ø. á havnarlagnum
- útbygging av havnarlagnum
- hvalvánna
- alivinnuna
Stk. 3. Í samstarvi við fíggjarnevndina ger nevndin, samb. § 10, uppskot og tilmæli til bygdarráðið um
- íløguætlanir fyri økini, sum nevnd eru í stk. 2.
KAPITTUL VII
ONNUR VIÐURSKIFTI
§ 20. Bygdarráðslimur kann skrivliga heita á borgarstjóran um at fáa upplýsingar og tekniska hjálp í samband við fyrireiking til fundir. (KSL §16)
Stk. 2. Borgarstjórin ansar eftir, at allir bygdarráðslimirnir fáa upplýsingarnar, sum eru útvegaðir samb. stk.1.
§ 21. Beinleiðis atgongd til skjalagoymsluna er avmarkað til borgarstjóran og skrivaran.
Stk. 2. Borgarstjórin setur nærri reglur um mannagongdir viðvíkjandi journalskipanini. (KSL §17)
§ 22. Hesar viðtøkur fáa gildi tann 1. septembur 2010.
Stk. 2. Uppskot til broytingar í hesum viðtøkum og uppískoyti skulu vera viðgjørd á tveimum bygdarráðsfundum og skulu í minsta lagi vera 14 dagar ímillum hvønn fundin.
Soleiðis samtykt á bygdarráðsfundum tann 29. septembur 2009 og 31. august 2010.
Vestmanna Bygdarráð
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
- Tíðindi, mentan og ítróttur
Kórkonsert í Kirkjubømúrinum
Tak niður
Tað verða bæði kór í Suðurstreymi við egnari skrá, men eisini felagskór við klassiskum kórperlum við instrumentalum fylgispæli.
Ólavur Hátún er stigtakari og ein av kórleiðarunum. Ólavur vitjaði Góðan Morgun Føroyar fyrr í vikuni.
Hoyr Ólavur greiða frá tí, sum verður at hoyra á serliga kórkonsertini í dag í brotinum omanfyri.
Endamálið við dagsins kórkonsert er at varpa ljós á og byrta undir kjak um Kirkjubømúrin, og hvat hann skal brúkast til. Ólavur Hátún heldur, at hann skal innilokast og verða mentanarhús.
Kórleiðarar á kórkonsertini eru Ólavur Hátún, Ólavur Jøkladal, Leif Hansen og Jóhannes Andeasen.
Konsertin við millum annað Tarira, Sólarmagn og Havnarkórinum verður í Kirkjubømúrinum í dag klokkan 17.
Sí eisini


text:
Nú havi eg sæð soo nógv á sosialu miðlunum um hvussu ein kann fáa langar eygnavippur!! (jaaaa, vit hava tað nokk so gott, tá hetta er okkara stórsti trupulleiki ha?) Deiligt!
Fyri nøkrum døgum síðani, fekk eg ein pakka inn um hurðina, við hesari fantastisku vøruni “HAIRPLUS SERUM” frá Bjørg. Eg havi lisið nógv um hetta og havi eisini sæð áðrenn/aftaná myndir í veruliga hava víst eitt tíðiligt úrslit!!
Tær flestu tykkum kenna sikkurt facebook síðuna, NAILS BY BJØRG – Skønhedssalon, har føroyska Bjørg Lamhauge leggur myndir út av flottum neglum og øðrum vakurleikavørum. Bjørg hevur sína egnu klinikk inni í einari frisør salong í Valby, Keypmannahavn. Til tíðir er Bjørg eisini heima í Føroyum, har hon tekur sær tíð til føroysku kundarnir, sum standa klárir í bíðirað.
Alsamt fleiri eru byrjaði at brúka ymiskar vørur, ið kunnu hjálpa uppá hendan trupulleikan. Tað eru nógv ið fáa sær eyelash extensions, nøkur koyra falskar vippur á hvønn dag, nøkur finna leingjandi mascara, okkurt sum gevur eyka fyllu osf.
Jaa, vit eru eitt sindur upptiknar av, at okkara eygnavippur skulu síggja langar út, við nógvari fyllu. Mínar natúrligu vippur innibera hvørki av hesum omanfyri. Náhh, men nú havi eg funnið útav, at tað altso eisini eru hjálpimidlar til júst hetta, og tað er nemliga HAIRPLUS serumið, sum eg gleði meg so nógv at royna. Hetta er lætt at brúka. Tað minnir um at leggja ein vátan eyelinara á, men í hesum førum ger tað onki, um linjan ikki er so bein. Tú smyrt hetta á einaferð um dagin, og aftaná 8-12 vikur, sært tú endaliga úrslitið.
Sum nakað lutfalsliga nýtt, er Bjørg nú eisini farin at selja ymiskar vakurleika vørur, og sendur hon eisini heim til Føroyar. Hetta er millum annað kendar vørur, sum hesar hár vitaminurnar á myndini niðanfyri. Hesar styrkja og økja um tín hárvøkstur og eru tískil sera vælumtóktar! (hvør vil ikki hava meira fyllu í hárið, og so skaðar tað ikki, at tað eisini veksur eitt sindur skjótari).
Ynskir tú eisini at ogna tær hesa vøruna? So er bara at fara inn á facebook síðuna hjá NAILS BY BJØRG og skrivi henni eini boð.
Eg gleði meg soo nógv at vita hvussu mínar vippur fara at leingjast.


text:
Stóroygda hornabrosma (hornabrosmuættin)
Gaidropsarus macrophthalmus
(Günther, 1867)
Stødd: Verður upp í 25 cm long.
Dýpi: Botnfiskur á 150 niður á 500 metra dýpi, altíð langt úr landi.
Litur: Hon er reyðbrún, flekkut um ryggin. Reydlig um síðurnar og ljósareydlig undir búkinum.
Teinar: R2 53-59; G 45-50; U 21-23.
Lýsing: Stóroygda hornabrosma hevur tvey horn á gronini, umframt finnu. Hon er avlong og rundlig í skapi, er mest sum rund í tvørskurð. Høvdið er um 19% av heildarlongdini. Eyguni eru lutfalsliga stór, størri enn gloppið millum eyguni. Kjafturin er stórur og røkkur væl aftur um eyguni. Hon hevur 2-4 eyðsýniligar, spískar tenn fremst í yvirkjaftinum. Ryggfjaðrar eru tvær, tann fremra er áraka kápuendan. Fremsti teinur er eitt vet hægri enn aftara ryggfjøður. Hinir teinarnir sera lágir. Aftara ryggfjøður byrjar um 35% av heildarlongdini frá gronini, uppi yvir aftasta fjórðaparti av uggafjøðurini og gongur næstan aftur í klingruna. Gotfjøðurin byrjar um 46% av heildarlongdini frá gronini og gongur aftur í klingruna. Gotið er beint framman fyri gotfjøðurina. Búkfjaðrarnar eru heldur fremri enn tann høgi teinurin í fremru ryggfjøður. Sterturin er nakað rundaður aftan.
Eyðkenni: Lutfalsliga stóru eyguni. Trý horn. Litur og stødd. Tenninar.
Týdningur: Ongan vinnuligan týdning.
da: Storøjet havkvabbe, en: Bigeye rockling, fr: Motelle à trois barbillons, no: Storøyet tangbrosme
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Toskafiskar Gadiformes
Hópurin við toskafiskum hevur 9 ættir 75 slektir og 555 sløg.
Undir Føroyum eru 5 ættir ið hava 26 slektir og 36 sløg:
Teir hava heldur stórligt høvd. Teir hava eina til tríggjar ryggfjaðrar og eina ella tvær gotfjaðrar, summir hava stert, aðrir bert ein spíss. Á nøkrum sløgum er roðslan lítil og sløtt, á øðrum stór og rísin. Á flestu sløgunum eru uggafjaðrarnar aftari enn búkfjaðrarnar.
Nógv av sløgunum hava grunnnøs.
Teir eru bæði á grunnum og djúpum vatni. Við Føroyar liva allir toskafiskarnir í sjónum, men okkurt slag úti í heimi er í feskum vatni, og nøkur eru í blandingsvatni.


text:
Altso altso tit, hava tit roynt churros?? Íjøssus hetta er lekkurt! Hvørji jól, standi fólk og selja hetta í hvørjum horni á gongugøtuni í Aarhus. Eg haldi eg havi roynt tað einaferð fyrr, og líka síðani havi eg ynskt at... Continue reading →
Ein løtt og lekkur konfekt, sum hóskar seg til øll tíðarskeið á árinum. Tó plagar mamma altíð at gera hetta á jólum. Eg sum helt at mær ikki dámdi dadlur… Nú elski eg dadlur og hetta er farligt at hava... Continue reading →
Ja, vit eru í desembur mánaða, og tá eru tað nógvar (helst mammur) ið stressa meira enn gott er. Eg dugi væl at fylgja, at tað eru nógv tiltøk, ið hála í ein. Men í síðsta enda so er tað... Continue reading →
Tað er altíð stuttligt, at síggja vakrar jólagávur undir trænum. Mær dámar best tær, har ein sær at tær eru pakkaðar inn heima. So fáa tær ein persónligan dám, sum kanska eisini lýsur viðkomandi, sum gávan er frá. Her havi... Continue reading →
Nú nýtist mær ikki longur at umbera, fyri at verða í jólahýri ha? Eg havi ongantíð verið stór fan av piparnøtum. Kanska tí eg hugsi um tær myrku, turru, keyptu piparnøturnar, sum ikki siga mær tað heilt stóra. Men eg... Continue reading →
Uha, ein spurningur ið nógv sita við um jólini. Tað er ikki altíð so einfalt. Møguleikarnir eru jú so nógvir og tað er lætt at skuffa onkran. Men er hesin eini dagurin, jólaaftan, so týdningarmikil? Ella leggja vit kanska størri... Continue reading →
Eg bleiv soo glað, tá Bobbarnir søgdu ja til at stuðla Adventskalendarinum hjá SukurSøtt! So tit, vinningurin hesa vikuna, er onki minni enn eitt: GÁVUKORT á 1000kr frá BOB AND MARILYN’S SUITCASE!! Eigarnir báðir Brian Hansen og Bartal... Continue reading →
Um tær dámar Snickers, so fert tú at elska hesar heimagjørdu snickerskúlurnar! Tær eru soo lekkrar og so er høvuðstilfarið dadlur. Yes! okkurt sunt og gott fyri búkin er í. Tilfar til áleið 25 stk 65 g peanuts 225 g... Continue reading →
Heyy tit! Eitt deiligt vikuskifti er farið um bak og nú er aftur mánadagur. Mánadagar kunnu verða tungir og stravnir at koma ígjøgnum, í hvussu er hjá mær. Men tað er altíð gott at hava okkurt at gleða seg til... Continue reading →


text:
Tvær sera spennandi uppgávur standa fyri framman hjá A-landsliðnum í fótbólti. Talan er um nógv avgerandi heimadystirnar í Nations League móti Aserbadjan og Kosovo.
- Vit hyggja altíð fram móti fyrstkomandi dystinum, og stilla upp við sterkastu manning, segði Lars Olsen, landsliðsvenjari, á tíðindafundi í Gundadali fyrrapartin.
Røddir hava verið frammi um, at Lars Olsen kanska átti at havt spart onkrar av sínum bestu leikarum seinast móti Malta, tí at tað var týðuligt, at liðið ikki stóð seg líka væl tríggjar dagar seinni á útivølli móti Kosovo.
Men tað verður talan ikki um, staðfestir Lars Olsen. Føroyar spæla móti Aserbadjan í annaðkvøld og móti Kosovo seinnapartin sunnudagin. Báðir dystirnir verða spældir á Tórsvølli.
- Vit hyggja bara fram móti komandi dysti, og eg ætli mær at seta sterkasta lið, og fegnist um, at allir spælararnir eru klárir og væl fyri.
- Tá fyrsti dysturin er av, so seta vit okkum niður at hyggja eftir hvussu spælararnir eru fyri við atliti til hvussu liðið til hin seinna dystin skal síggja út, segði Lars Olsen á tíðindafundinum, sum varð hildin í B36 húsinum fyrrapartin. B36 húsið verður brúkt til miðlahølir í sambandi við landsdystir, nú umbyggingin fer fram á Tórsvølli.
Virðing fyri mótstøðuni
Um mótstøðuna segði hann, at vit skulu rokna við at møta einum sera sterkum liði. Lars Olsen hevur sæð teir báðar dystirnar, sum Aserbadjan hevur spælt í Nations League higartil, og liðið hevur spælt væl, hóast úrslitið bert hevur verið tveir javnleikir, 0-0 móti Kosovo á heimavølli og 1-1 móti Malta úti.
- Eg sá eisini Qarabag FK spæla móti Arsenal í Europa League í síðstu viku, og kundi staðfesta, at fleiri av leikarunum har eru við á landsliðnum eisini. Serliga ansaði eg eftir, at teir høvdu eina sterka verju og miðju, og tað eru somu menn, sum manna miðverjuna og sentrala miðvøllin á landsliðnum, segði Lars Olsen, tá miðlafólk úr Aserbadjan frittaðu hvat hann visti um aserbajanskan fótbólt.
Dysturin millum Føroyar og Aserbadjan verður spældur á Tórsvølli í annaðkvøld klokkan 19.45.
Fleiri miðlafólk eru komin úr Aserbadjan at fylgja dystinum í annaðkvøld (Mynd: Sverri Egholm)


text:
27 Juli 2012
Halló, føroysku fjølmiðlar, (og onnur)!
Halló, Tórshavnar kommuna, formaður, og nevnarlimir.
Nú, ið tað, sum Guð sigur vera ónáttúrligt, skal koppast á høvdið og kallast “náttúrligt”, meti eg tað sum mína skyldu til at siga tykkum sannleikan. Eg havi nevniliga sannleikan, hin æviga og eina. Hann finst allur í Heilagu Bíbliuni.
Og haðani kann eg siga tykkum so heilt álítandi, at tað er so púrasta ímóti náttúruni at vera samkyndur, bæði hjá djórum, skriðkyktum, fiskum og menniskjum.
Úr Guðs bók, Heilagu Bíbliuni, Rómverjabrævinum, kap. 1. v. 25—26 (FKJ) :
25 Hvørjir broyttu sannleika Guðs yvirí eina lygn, og tilbóðu og tænaðu skapninginum meiri enn Skaparanum, sum er vælsignaður um ævir. Amen.
26 Av hesi grund gav Guð teir upp at ringum lystum: tí at sjálvt teirra kvinnur broyttu tað náttúrliga brúkið yvirí hatta sum er ímóti náttúru:
27 Og somuleiðis eisini menninir, farandi frá tí náttúrliga brúkinum av kvinnuni, brendu í síni girnd hvør móti øðrum; menn við monnum virkandi hatta sum er ósømiligt, og móttakandi í sær sjálvum tað viðurlag villu sínar sum var hóskiligt.
Vit síggja klárt frá Guðs orði, at:
- Homoseksuell eru givin upp av Guði,
- .. at ringum lystum.
- Tað finst eitt “náttúrligt brúk”, og tað er sjálvandi ein maður og ein kvinna saman í lívslongum hjúnabandi.
- Kvinnur, sum sigast vera “lesbiskar”, hava broytt tað náttúrliga brúkið yvir í tað sum er ímóti náttúru.
- Menn, sum sigast vera “homoseksuellir”, hava broytt tað náttúrliga brúkið yvir í tað sum er ímóti náttúru.
- Homoseksualitetur er ósømiligur (tvs. hoyrir ongastaðni heima).
- Slík, sum soleiðis ganga ímóti náttúruni, vilja móttaka í sær sjálvum tað viðurlag villu sínar, sum er hóskiligt; tvs. at Guð kemur at døma tey.
So hava tit hoyrt sannleikan.
So eru tit vorðin ávarað.
Pápi hevur havt seyð í 50 ár. Hann hevur ikki enn átt ein veðr, sum hevur verið samkyndur. Ikki ein.
Hevði bóndin í Lamba einaferð átt ein tarv, sum stakk hinar tarvarnar í endan, so hevði tann tarvurin verið slaktaður uttan nakað drál. Men hann finst ikki. Ikki ein. Tað hevði verið ein stór sensasjón. Men eg kann vissa tykkum um, at tað hevur ongantíð hent, eiheldur fer tað at henda.
Vónandi ger hetta, at tit fara at hugsa tykkum um, áðrenn tað er vorðið ov seint.
.. latið Guð vera sannorðaðan, men hvønn mann ein lygnara;
(Róm 3:4 FKJ)
Í navni várs Harra og Frelsara Jesu Christs,
Sjúrður Højgaard.
Guð gav tey upp:


text:
Sverri Egholm
14.04.2018 - 21:55
Ítróttur > Ítróttur > Fimleikur
Kvinnuunglingar Vípan hjá Støkk hava í dag kvalifiserað seg til finaluna í World and Challenge Cup II í estetiskum fimleiki í Graz í Eysturríki.
Í innleiðandi umfarinum fyri kvinnuunglingar kappaðist Vípan í móti 21 øðrum liðum úr øllum heiminum. Tær fingu 14,90 stig fyri sína framførslu, og tryggjaðu tær sær sum einasta føroyska lið pláss í finaluni, sum verður í morgin sunnudagin 15. apríl. Eina úr Havnar Fimleikafelag luttók eisini i kappingini.
Í kappingini fyri kvinnur luttók Hydra úr Ljósinum og Hulda úr Havnar Fimleikafelag.
Finalan byrjar í morgin klokkan 12 føroyska tíð og kann stroymast á www.agg-graz.com.
Vípan verður á gólvinum áleið klokkan 12:45.
Myndin
Frá vinstru: Sandra Hansen, Miriam Jákupsdóttir Johansen, Rósa Hansen, Heidi Napoleonsdóttir Jacobsen, Elsa Maria Hansen, Beinta Gaardbo, Bjørk Nolsøe, Sunnvá Weihe Johannesen, Rósa Hanusardóttir á Lógv.
Venjarar eru: Ásleyg Toftegaard og Debora Ingvarsdóttir Stauss.
Koreografur er: Antton Laine.


text:
Pólland er ein blandingur av spjøddum landbúnaðarbygdum og vøkrum miðaldarbýum. Næstan alt landið er fláur slætti, og tilsamans er tað størri í vídd enn hini trý londini í Miðevropa. Fyrr búðu mong fólkasløg í Póllandi, men kríggj, jødatyning nasistanna, burturflyting og marknabroytingarnar í 1945 hava havt við sær, at mesta fólkið nú eru póllendingar, ið hoyra til katólsku kirkjuna. Fyrst í 1980-árunum settu póllendingar seg meiri og meiri upp ímóti kommunistastýri landsins, sum varð stuðlað úr Sovjetsamveldinum.
Fakfelagsformaðurin Lech Walesa stóð á odda í stríðnum, tá ið póllendingar sluppu undan kommunistastýrinum. Hann gjørdist forseti í nýggja fólkaræðisstýrda Póllandi í 1990. Tíggju ár frammanundan høvdu ónøgdir verkamenn á Lenin-skipasmiðjuni í Gdansk mótmælt vánaligu viðurskiftum sínum. Fakfelagið Solidaritet, við Lech Walesa á odda, gekk undan í stríðnum. Skiftið til fólkaræði hevði við sær ótrygg politisk viðurskifti.
So leingi Pólland stóð undir Sovjetsamveldinum, var landið við í einari stórari, miðstýrdari búskaparskipan. Til dømis varð stál flutt úr Sovjetsamveldinum til Póllands, har tað m.a. varð nýtt til traktorar, ið síðan vórðu fluttir út til okkurt Sovjetlýðveldi. Eftir at fólkaræði aftur varð sett í gildi, hevur Pólland roynt at lagt stóran dent á at lagt um til marknaðarbúskap og at selt privatum fyritøkum tær stóru, ótíðarhóskandi, ríkisriknu verksmiðjurnar.
Stórur partur av póllendingum er smábøndur, og pólska fólkið legði sær eina við at goyma gamlar siðir øll árini, Sovjetsamveldið hevði so stóran ávirkan í landinum. Tí vórðu bóndagarðarnir ikki lagdir saman í ovurstórar felagsgarðar, sum annars var vanligt í londunum, ið vóru undir kommunistiska sovjetstýrinum. Sumstaðni í Póllandi pløga bøndurnir enn við rossi. Enn er eisini vanligt at virka vørur og gera listhandverk heima. Innbúgvið er litfagurt málað, og vanligt er at prýða húsini innan við baldýringum og útskornum lutum.
Um fjórðingur av fólkinum arbeiðir í landbúnaðinum. Mesta grøðin er epli, korn og sukurrøtur; nógv verður eisini gjørt burtur úr neytahaldi. Einstakir bøndur hava marknaðarbrúk burturav, men teir flestu dyrka eitt sindur at selja og hava tað, ið eftir er, til sín sjálvs. Landbúnaðurin er soleiðis, tí at flestu garðarnir eru smáir óðalsgarðar og framíhjávinna. Tey, ið sita við gørðunum, eru eldri fólk í eftirlønaraldri.
Stórslignu miðaldarhúsini í Kraków eru sjónlig dømi um, at Pólland var stórveldi í 15. og 16. øld, áðrenn landið var skift sundur ímillum onnur ríki. Gomlu kirkjurnar, borgirnar og almennu fyrisitingarhúsini í Póllandi eru ímillum tað vakrasta, sum bygt er í Evropa. Mangir bygningar fóru illa ella vórðu oyðilagdir í seinna heimsbardaga, men í Kraków varð ikki so nógv oyðilagt. Tíverri er luftdálkanin stór í Kraków, ein tann versta í Evropa; høvuðsatvoldin er stóra stálverkið Nowa Huta, tætt við býin.
Hjartað í Miðevropa eru tey fyra londini, Pólland, Kekkia, Slovakia og Ungarn. Í Póllandi og Ungarn er ógvuliga slætt, men í pørtum í Kekkia og Slovakia er hægri. Landamørkini í Miðevropa eru mangan flutt seinastu øldirnar. Ein atvold var, at landslagið er so slætt, at ilt var at verja seg, tá ið fremmant hervald søkti at; eitt annað var, at landøkið var ímillum fýra stórveldið: Russland, Eysturríki-Ungarn, Proysland og Ósmannaríkið. Eftir seinna heimsbardaga hevði Sovjetsamveldið eftirlit við Miðevropa, og londini hava bara havt fult frælsi síðan síðst í 1980-árunum.
Flestu miðevropearar eru rómverskt katólskir. Halgidagshald og aðrar átrúnaðarligar kirkjuligar høgtíðir eru fastir tættir í gerandislívinum. Londini vórðu ikki kristnað fyrr enn um ár 1.000. Av tí at fólkið í hesum londum javnan hevur staðið undir øðrum tjóðum, hava tey verið tjóðskaparsinnað, og katólska kirkjan hevur verið týðandi partur av samleikanum.
Tónleikur, dansur og sangur eru fastir tættir í brúdleypum, heystgildum, ættarveitslum, á jólum og í øðrum kirkjuligum høgtíðum. Siðirnir eru ymiskir og ofta staðbundnir - eru í sama øki, og hægst í metum á bygd. Í Póllandi t.d eru flestu tónleikarar sjálvlærdir og taka bara ljóðføri fram eftir strevnan arbeiðsdag. Slovakiskir fólkatónleikarasiðir eru best goymdir í fjallabygdunum, har eitt annað mentanareyðkenni eru litríku tjóðbúnarnir.
Donau er ein týdningarmikil flutningsleið, ið knýtir Slovakia og Ungarn saman við Týskland og Ríná fyri vestan og við Svartahav í Landsynningsevropa. Áður var nógv skipaferðsla á Donau, men nú er flutningurin minkaður, tí at handilin við gamla Sovjetsamveldið er so nógv minkaður. Nógvastaðni er áin byrgd og vatnsmegin veitt í orkuverk - byrgingin við Gabcikovo veitir 15% av allari ravmagnsnýtsluni, sum Slovakia nýtir um árið.
Brúnkol er mest nýtta brenni í Miðevropa. Tað verður brent í stórum orkuverkum, sum gera ravmagn. Mikil dálkan stendst av hesi orkugerð, tí at nógv svávul verður úrskilt, tá ið brúnkol brennur. Tá ið kolið verður brent, verður roykurin blandaður við vætuna í luftini; burtur úr tí verður svávulsýra ella „súring", sum, tá ið hon fellur niður aftur við avfalli, tærir grótbygningar og týnir vøtn og skógir. Eitt annað, ið veksur nógv um luftdálkanina í hesum londum, er bilosi. Ferðslan er ikki so tøtt sum t.d. í Vesturevropa; men flestu bilarnir eru gamlir og dálka tí ógvuliga illa.
Í norðara parti í Miðevropa er javnan heitt um summarið, men kalt um veturin. Tá er gott at eta heitan, stimburmiklan mat. Matsiðirnir eru nógv ávirkaðir úr grannalondunum, t.d. Týsklandi, Russlandi og Eysturríki, og vanligir rættir eru epli, mjølbollar, súpan og grýturættir. Syðri, í Ungarn t.d., eru matsiðirnir øðrvísi og fremmandir, har eta tey nógv kryddaðar rættir, sum t.d. gullasj, ið er kryddaður grýturættur av neytakjøti.
Fjórðingur av Miðevropa er skógur. Nógvastaðni eru skógirnir fleiri túsund ára gamlir, og tætt við Poznan vaksa fleiri hundrað ára gomul eikitrø. Súra regnið, ið stendst av ringu luftdálkingini, er farið illa við skógunum. Ringast er í Póllandi, har næstan helvtin av trøunum eru skadd.
Bialowiezaskógur í Póllandi, ið er tjóðargarður, er størsta skógarøki í Norðurevropa. Her liva mong villinidýr, t.d. elgur, hjørtur, úlvur og bjørn, og mong friðingarátøk hava verið gjørd til tess at verja dýrini. Her hevur eisini verið roynt at slept upp dýrum, ið leingi ikki hava livað vill. Tjóðargarðurin er einasti staður, har evropeiski bisonurin livir villur.
Kelda: Heimsins lond. Bókadeild Føroya Lærarafelags og Føroya Skúlabókagrunnur. Tórshavn 1999.
Høvuðsstaður: Warszawa
Vídd: 312.680 km2
Fólkatal: 38.082.000
Alment mál: pólskt
Átrúnaður: kristindómur 95%, aðrir 5%
Stýrirlag: fólkaræði, fleirflokkaskipan
Gjaldoyra: sloti (PLN)


text:
Í seinastuni er íkomin rættiliga stór óvissa um hvønn- og hvørjumfalsnýtslu, helst við orðum, sum kunnu taka bæði føllini aftur at sær.
Sum heild kann her sigast, at við hvønnfalli verður sagt frá heldur meir broyting enn við hvørjumfalli.
"At snara nøkrum á" er ikki tann stóra broytingin; men ólíka meir verður broytt, um vit "snara nakað sundur". Í fyrra førinum nýta vit hvørjumfall, í tí seinna hvønnfall. -
Nú er mest sum avlagt at rura børnum í vøggu, um enn heldur óbeinleiðis á annan hátt. - At rura børnum er í sær sjálvum eingin broyting; 'børnum' er hvørjumfall; broytingin er tá ið vit rura tey í svøvn; og tá er rímiligt við hvønnfalli. - Sum Jákup Dahl yrkti; "Havið meg ruraði í blund."


text:
17.2.10
Hitapumpan ger kulda til 85 hitastig
Bjarnvarður í Dali, sum býr í Tórsbyrgi og arbeiðir hjá Hita, vísir okkum hitapumpuna hjá soninum Boða í Heygsgerði 17D í Havn. Til ber at klikkja á myndirnar og fáa tær størri. So sæst skilliga at kuldin í túninum verður til 85 hitastig og hitar øll húsini (Myndir: Birgir Kruse)
Henda hitapumpan, sum sæst ovast, stendur í túninum hjá Karini og Boða í Heygsgerði 17D í Havn. Tað var um frostmarkið hetta kvøldið, vit vitjaðu. Tað er ein trivnaðarbólkur á Tórsbyrgi, sum hvørt mikukvøld savnast at tosa um orku og hita. Pumpan hjá Boða, sum gongur við luft og vætu, orkaði at gera vetrarkuldan til 85 hitastig. Tað staðfesti hitavekslarin inni við ketilin í kjallaranum. Bjarnvarður í Dali, pápi Boða, heldur um rørini, ið føra hitan úr pumpuni í túninum og inni í ketilin í kjallaranum. Síðani vísir hann á sjuntin, sum er omaná ketlinum, og avgerð hitan, ið verður sendur uppá. Sum sæst, førir hitavekslarin 26 hitastig uppá. Eingin radiatorur er í húsunum. Hiti er lagdur í gólvini, sum øll eru úr træi. Tað kenst fjálgt og gott at ganga á. Bara har, ið flísar liggja á gólvinum, tykist hitin ikki røkka. Termostatur er í hvørjum rúmi. Hetta eru tvíhús, sum bæði hava hitapumpu. Hinumegin hava tey radiatorar, sigur Boði. Men nýtslan er hin sama í báðum húsum, sigur hann og upplýsir at øll útgerðin kostaði honum um 80.000 kr. Men so er samlaða mánaðargjaldið hjá Boða fyri el og allan hita 1500 kr. Tá er eingin olja at gjalda. Umframt hitapumpu, ber eisini til at føra sól- og vindorku inn í ketilin.


text:
So er suðurafrikanska meistarastevnan byrjað, við innleiðandi riðlum frá klokkum 10 av í morgun, suðurafrikanska tíð. Pál gjørdist nummar 4 í innleiðandi 400 frí, við tíðini 3:57.86 aftanfyri Mark B. Randall á 3:53.98, Jean Basson á 3:55.58 og Jay-Cee Thompson á 3:57.83. Aftanfyri hann er Riaan H. Schoeman við 3:59.37, Heerden Herman við 3:59.55 og Chad Ho við 4:00.11, so talan var altso um rættiliga tætta kapping í morgun, um mittargeilarnar í finaluni. Finalan verður einaferð eftir kl 18 í kvøld, aftur suðurafrikanska tíð, sum er sama tíð sum donsk tíð. Fylgið við úrslitunum her á sportza.co.za.
[Kappingarhylurin í Durban]


text:
Førleikastovan
Førleikastovan í Eysturskúlanum varð stovnað 2012. Í Førleikastovuni eru lærarar, ið hava tikið serútbúgving innan ávís øki. Leiðari er Petry Hádal Johansen, sum er serlærari og AKT-lærari. Sóleyð M. Gøthe Tausen er lesivegleiðari og arbeiðir sum orðblindalærari og Jacob Eli S. Olsen og Birna Berglind eru støddfrøðivegleiðarar. Heilsufrøðingurin og SSP-lærarin eru eisini knýtt at Førleikastovuni.
Arbeiðið hjá Førleikastovuni er millum annað at ráðgeva lærarum og leiðslu, tá ið talan er um næmingar, ið hava tørv á serligari fyriskipan. Førleikastovan er millumlið millum skúlan og Sernám og umboðar skúlan til fundir við foreldur og avvarðandi mynduleikar.
Lesivegleiðarin ger lesiroyndir í 1.- 5. flokk tvær ferðir um árið. Úrslitini verða brúkt innanhýsis til at eftirmeta lesiundirvísingina. Flokslærararnir verða kunnaðir um úrslitið, og har tørvur er á tí, verða átøk sett í verk.


text:
Orð: Petur Jacob Sigvardsen
Viðmerking: Yrktur 4. februar 2010.
“Hvat halda tit um Krist? Hvør man hann vera?”
Mangt svarið vildi fólkið honum bera.
Ein segði eitt og onkur okkurt annað
– frá gudsmanni til Beelsebul at banna.
Og onkur helt Jóhannes og Elia,
ein annar helt hann vera Jeremia.
Tá spurdi Jesus millum lærusveina,
hvat sjálvir teir um hann nú mundu meina?
Tá mælti Símun, lærusveinur, fyrstur:
“Tú sonur lívsins Gud ert, tú ert Kristus!”
“Tú, Símun Pætur, víst skalt sælur vera!
Tær hold og blóð ei hetta opinbera.”
Og Jesus Pæturi enn greitt tá segði,
at faðir sín tað opinberað hevði.
Ta somu trúgv vil Gud við anda sínum
her opinbera tær í hjarta tínum.
Á klettin tann varð Kristi kirkja grundað,
og hagar inn hann stevnir oss til funda.
Nú meg og teg hann spyr, hvør hann man vera.
Gud gævi, vit sum Pætur, svar øll bera.


text:
Orð og lag: Björn Afzelius
Týtt: Steintór Rasmussen
Eg náddi væl meir enn eg um hevði droymt
Upplivdi so nógv, at helvtin er gloymt
Mín vinur í dag, á sama stað, aftur einsamur nú
Við grannvaksnum børnum og hálvthundrað ár
Í stovuni prýði minni so klar
Men virði, á nei, hava gullfløgur ei
hjá tí, sum er einsamur er
Tá tað gekk væl, vóru vinirnir har
Jú, rákan av pengum, mong kenna við mær
Harra Guð, tá var veitsla! Eg skilji nóg illa
At eg livi í dag
Onki eg angri, hvørki smátt ella stórt
Og fegin eg vildi alt umaftur gjørt
Og minnini eru sum kenningar
í mínum einsemi nú
Havi passað mitt job ng børn míni, ja
Og vinirnir vita, hvar eg standi i dag
men kærleikin sum ein vanlukka er,
tá ið eg hugsi meg um
Havi oyðslað við kvinnum, varð elskaður høgt
Mína virðing, tær fingu – gávur og røkt
Men ongin av teimum kom til kunnleika um
hvør, ið maðurin er
Nøkur ynskja mítt arbeiði, sum lokkandi er
Har lívið er rómur, sangur og ferð
Men koma ei langt, tí sjálvt stjørnurnar
blikna í roðanum
Og ynskja sær mann, sum javnvág er í
Sum er heimkærur, fjálgur, ger alt við lit
Men sæð hálvan heimin kanst tú ongantið
temjast, besti vinur mín
Eg havi ein dreym, onkur tendrar ta glóð
Sum heldur meg ungan og gevur mær ró
Eg krevji jú alt, men at vingla er tað, ið eg óttist mest
Eg verði ei beiskur, tað er ei mitt lag
Men eg hugsi viðhvørt, vildi kvinnuna sæð
Sum sannar í hesum trygga manni
Streymar kærleiksblóð
Dagur er kølin, heystið er her
Ørandi vakur nú himmalin er
Langt síðani seinast, eg haldi
eg gangi mær ein svalandi túr
Oman í fjøru, siti við møl, lati vindamar lekja sálanna kvøl
Hvør veit, kanska dagar nakað upp til mín úr havinum


text:
Fyrst er Símun J. Hansen í útvarpsstovuni, sum greiðir frá einum Teenstreet Reunion tiltakið, sum skipa verður fyri í Nebo á Toftum, leygardagin 1. Okt. 2016, kl. 14:00, fyri øll, ið hava verið á Teenstreet 2016 í summar. Har verður bíbliutími, andakt, seminar o.a. og enda við einum Throne Room kl. 21:00. Øll eru vækomin. Upplýsing her. Síðani hava vit vitjan av Wayne Simmonds og Manuel Delgado, har greitt verður frá Heyststevnuni 2016 í Filadelfia, Tórshavn, har Wayne Simmonds kemur at luttaka. Eisini greiðir Wayne Simmonds frá sínum persónliga vitnisburði og hvussu Gud hevur virka í hansara lívi. Meira kunning sæst á heimasíðuni: Filadelfia.fo.
Vertur: Tór Arni Samuelsen
Lurta eftir sendingini her
Um tú vilt taka sendingina niður, so høgraklikka slóðina og vel “Save link as…” ella “Gem destination som…”


text:
Orð og lag: MC-Hár
Hula orð og hula borð
hula morð og hula snor
orð eru orð uttan fyri meg null nakin null
orð eru orð uttan fyri teg eitt eldri egg
orð eru orð innan í mær tvey turr tøl
orð eru orð innan í tær trý treisk trøll
orð eru orð í hesari verð at fýra feitar
orð eru orð í aðrari verð fimm feit fólk
orð eru orð nú og her seks seks seks
orð eru orð hina ferð sjey sjúk skjøl
tøl eru tøl og tøl eru orð átta átjan ár
tøl eru tøl og tøl eru orð nýggju nógv nýggj
Eg læs einaferð eina bók um ein mann
hann skeyt seg sjálvan og lukkuna fann
eg skilti tað ikki, men skilji tað nú
maðurin var líka býttur sum tú
eg skilji einki, men eg skilji teg
skilur tú hetta, so skilur tú meg
Tosa um mjørka og tosa um sól tos, tos tos
tosa um hønur og hanan sum gól tos tos tos
tosa um einki og tosa um nógv tos tos tos
tosa um fisk og hálvturr kjógv tos tos tos
tosa um orð og tosa um tøl tos tos tos
tosa um Ludo og onnur spøl tos tos tos
ein deyður hundur, ein hálvdeyð kúgv tos tos tos
ein myrdur klumpur, ein neyðtikin súgv tos tos tos
eg helt tað var vín, ið mest líktist mjólk tos tos tos
eg ræddist teg, men eg elskaði fólk tos tos tos
eg skilji einki, men eg skilji teg tos tos tos
skilur tú hetta, so skilur tú meg tos tos tos
Eg læs einaferð eina bók um ein hund
hann doyði av hungri og fekk sær ein blund
eg skilti tað ikki, men skilji tað nú
hundurin var líka svangur sum tú
eg skilji einki, men eg skilji teg
skilur tú hetta, so skilur tú meg
Rapp, rapp, rapp
vit renna kapp
rappa, rapp, rapp
vit renna kapp
orð, orð, orð
málsligt morð
orð, orð, orð
málsligt morð
Eg læs einaferð eina bók um eitt orð
tað brendi á báli og hittið eitt borð
eg skilti tað ikki, men skilji tað nú
borðið var líka brent sum tú
eg skilji einki, men eg skilji teg
skilur tú hetta, so skilur tú meg
So skilur tú
Rapp, rapp, rapp
vit renna kapp
rappa, rapp, rapp
vit renna kapp
orð, orð, orð
málsligt morð
orð, orð, orð
nýmálsligt morð
Hvat kunnu vit læra, hvat síggja vit her?
hvat kunnu vit læra, hvat síggja vit her?
hvat kunnu vit læra, hvat síggja vit her?
hvat kunnu vit læra, hvat síggja vit her?
hvat kunnu vit læra, hvat síggja vit her?
hvat kunnu vit læra, hvat síggja vit her?
hvat kunnu vit læra, hvat síggja vit her?
hvat kunnu vit læra, hvat síggja vit her?
hvat kunnu vit læra, hvat síggja vit her?
hvat kunnu vit læra, hvat síggja vit her?
hvat kunnu vit læra, hvat síggja vit her?
jú orð altíð sigra triðju hvørja ferð
(SBN/TjÈ)


text:
Dámar tær væl títt arbeiði og gleðist um tíni viðurskifti við familju, vinir og starvsfelagar? Hevur tú frið og gleði í gerandisdegnum? Ella kennir tú iva, óró og ørkymlan? Spyrt tú teg sjálva/n: “Er hetta tað, eg skal?” “Hvat er meiningin við mínum lívi?”
EG GLEÐIST Í HVÍLDINI!
Leingist tú eftir hvíld? Kennir tú møði, ónøgdsemi, ørkymlan og strongd? At vera í gongd við høgari ferð í longri tíð og vilja fáa frí og frið? Eru vikuskiftini hæddarpunktið í lívinum, samstundis sum tú mestsum hatar mánadagar, tí tá er ein long arbeiðsvika ímillum frítíðina og teg?
EG HOYRI Í KVIRRUNI!
Í øllum larminum um, við og í okkum er tað ikki undarligt, at vit hava torført við at hugsavna okkum um tað, vit fegin vilja fáa frá hondini. Ikki undarligt, at vit kunnu kenna ónøgd og ørkymlan um lívið og hvat meiningin er við tí.
TÚ EIGUR EIN SESS
Hvat er meiningin við lívinum? Hví eri eg til og hvat skal eg við mínum lívi? Eri eg ætlað/ur til nakað ávíst ella er tað mín egna avgerð? Ber til at fáa frið og hvíld í nøkrum sessi í tilveruni?
TAÐ NEILIGA RAKAR EISINI TEG!
Hvar er Gud, tá ið tað neiliga rakar? Vit síggja, hoyra og lesa um neyðina úti í heimi. Uppliva, hvussu okkara kæru stríðast. Og kenna, hvussu vit innaní eru ótrygg. Er eingin tryggleiki í lívinum?
UM JESUS ER NÆR, ER STÚRANIN FJAR!
Ert tú nakrantíð bangin? Óivað svarar tú ja til tann spurningin, tí menniskju flest munnu í størri ella minni mun kenna ótta. Vit óttast fyri gerandisdegnum, lívinum og ævinleikanum. Hvat kann eg gera við óttan?
MÍTT BESTA ER IKKI NÓG GOTT!
Tá ið tú hyggur at øllum tí miseydnaða í lívinum, hugsar tú kanska: "Mítt besta verður ongantíð nóg gott!" Hvat nú, um eydnan, friðurin og hvíldin ikki skal verða grundað á tínum besta, men onkrum øðrum?
BØNIN BATAR!
Hevur tú biðið um okkurt ávíst í dagar, vikur, mánaðir, ja kanska ár, uttan at hava fingið nakað svar? Hevur tú nakrantíð hugsað, at eingin Gud man vera til, tí tað tykist, sum um hann ikki hjálpir tær í tínum lívið? Og um hann ikki er til ella ikki svarar, hví so yvirhøvur biðja?


text:
Nýggj garanterað virðisbrøv23-01-2007
Vilt tú sleppa undan at hugsa um váða, tá tú gert íløgur í virðisbrøv? Her er tvey nýggj garanterað virðisbrøv uttan váða
Eik stuðlar Íverksetanarhúsinum í Klaksvík12-01-2007
Vinnulívsfyritøkur í Klaksvík eru gingnar saman um eitt nýtt íverksetarahús, og Eik stuðlar hesum nýskapandi tiltaki
Navn og búmerki í einum10-01-2007
Í Eik Banka eru navn og búmerki nú runnin saman. Nýggja búmerkið er samstundis navnið. Les um navnabroytingina, nýggja grafiska samleikan hjá Eik og hygg at búmerkjum gjøgnum tíðina
Oljuprísur stórt fall03-01-2007
Prísurin á ráolju í New York hevði í dag størsta fall í 20 mánaðir
Ejendomsvækst millum tey størstu03-01-2007
Børsen skrivar, at fastognarfelagið Ejendomsvækst A/S, har Eik er ein av eigarunum, stendur seg væl


text:
Effodeildin, 5. umfar: NSÍ – HB 1-0 Hóast vit í meira enn ein hálvleik spældi 11 móti 10, megnaðu vit ikki at umseta hetta til okkara fyrimun. Møguleikarnir vóru har, men, enn sum áður, eru vit ikki nóg neyvir í
Tess vegna, elskaðu mínir, líkasum tit altíð hava verið lýdnir, so arbeiðið, ikki bert sum tá ið eg eri hjástaddur, men nú nógv meira, tá ið eg eri frástaddur, upp á tykkara egnu frelsu við ótta og bivan;
Fil. 2,12
Tað eru tvær ferðir í lívinum, at ein maður ikki skal hugsa, tá hann hevur ráð til tað, og tá hann ikki hevur.
Mark Twain


text:
RÓ GUESTHOUSE er sera væl útgjørt við øllum hentleikum, m.a. góðum køki, sum allir gestir hava atgongd til.
Nøkur kømur og uppihaldsrúmið hava flatskerm við televarpinum.
Tvey dupultkømur og tvey einkult hava wc og brús.
Eitt dupultkamar og tvey einkult hava atgongd til wc og brús.
Øll kømur hava seingjarklæðir og handklæðir.
Stovan, sum eisini kann nýtast sum skeiðhølið hevur pláss til 25 fólk.
Eisini er RÓ útgjørt við whiteboard, flipover, lørift og sjónvørpu.
Tað er ikki loyvt at taka húsdjór við. RÓ er roykfrítt.
Privat ókeypis parkeringspláss.


text:
Sum flest øllum kunnugt fara vit aftur undir tiltakið “Opið hús” í Býlingshúsinum hvørt mikukvøld 18.30-20.30 og leygarkvøld 19.00-22.00.
Tiltakið er fyrst og fremst ætlað børnum og ungum, í skúlaaldri. Yngri børn hava ikki atgongd uttan saman við vaksnum, ið ansa teimum. Tvey ymisk foreldur, pør ella støk, hava vakt (sí vaktarlistan), eitt mikukvøld og eitt leygarkvøld í part. Tað er viðtikið, at húsið verður ikki latið upp, fyrr enn í minsta lagi tvey vaksin eru til staðar. Bara foreldur at børnum í skúlaaldri til 6.flokk eru sett at hava vakt, men sjálvandi eru øll onnur vaksin eisini vælkomin hesi kvøldini. Tað kann t.d. vera stuttligt og hugnaligt at práta og drekka ein kaffimunn ella spæla kort eina løta. Mikukvøld er opið fyri øllum børnum í skúlaaldri, meðan leygarkvøld er býtt sundur soleiðis, at tey úr 1.- 3. flokk eru frá 19.00 til í seinasta lagi 21.00, og tey úr 4. flokki og eldri sleppa ikki inn fyrr enn eftir kl. 20.30. Millum 20.30 og 21.00 er skiftistíðin, tá ið tey yngri fara, og tey eldru koma.
Í húsinum er ymiskt til taks, t.d. borðtennis, bobb, bingo spøl o.a. Tað verður mælt til, at foreldur støkka inn á gólvið kvøldið fyri, tey eiga at hava vakt, so tey fáa kunnað seg um viðurskiftini. Annars stendur tað teimum vaksnu frítt at skipa fyri ymiskum hesi kvøldini, t.d. ymiskum kappingum, læra børnini okkurt ella baka kaku ella vaflur. Ongin føst skipan er, ið sigur, at hetta ella hatta eiga vit at gera sama við børnunum – men sjálvandi skal reglugerðin fyri, hvussu vit bera okkum at, fylgjast.
Hetta skriv, saman við vaktarlista og reglugerð, verður borið í hvørt hús í býlinginum – eisini til teirra, ið ikki varða av børnum í skúlaaldri. Endamálið er at kunna øll um tiltakið – og at bjóða øllum vælkomnum inn á gólvið. Eru tað vaksin, sum hava hug at skipa fyri onkrum serstøkum onnur kvøld, t.d. kortspæli ella dartkapping, er bara at siga onkrum í nevndini frá. Tað liggur sum oftast væl fyri. Um tað er nakar, sum ynskir at hava vakt og sum ikki er á listanum eru tit vælkomin at siga frá. Í ár eru fleiri húski farin av listanum, tí børn teirra eru farin í 6. flokk. Tískil eru vit færri um uppgávuna, og ”opið hús” endar um miðjan feb, uttan so at onkur húski bjóða sær at hava meira enn eina vakt. So vit heita tískil at siga nevndini frá, um tit kunnu taka meira enn eina vakt.
Um tað er nakar, sum ynskir at hava vakt og sum ikki er á listanum eru tit vælkomin at siga frá. Í ár eru fleiri húski farin av listanum, tí børn teirra eru farin í 6. flokk. Tískil eru vit færri um uppgávuna, og ”opið hús” endar um miðjan feb, uttan so at onkur húski bjóða sær at hava meira enn eina vakt. So vit heita tískil at siga nevndini frá, um tit kunnu taka meira enn eina vakt.
Les eisini: Vegleiðing


text:
Vit ynskja ikki lægri lønir
Nýggja fiskivinnuskipanin, sum er til viðgerar í løgtinginum, er størsta rán, sum heimastýri í Havn hevur framt, móti serliga norður-, eystur- og suðurøkinum í Føroya søgu.
Tá danskir embætis menn ráddu í Føroyum, vóru teir so frægir, at teir settu á stovn einahandil kring um í øllum landinum, og fingu sostat spreitt virksemi og tænastur kring alt landið.
Nú skal landskassin, sum uppiheldur øllum lívið í miðjuni á landinum, hava eina beinleiðis slangu úr suðurstreymi niður í kassan hjá hvørjum skipið, virkið og niður í lumman hjá hvørjum reiðara, dekkara, yvirmanni, flakakvinnu og arbeiðsmanni, sum arbeiða og virka uttanfyri miðøkið.
Hendan nýggja og snilda peninga innkrevjingar mekanisman hjá embætismannasoninum, Høgni Hoydal og krambakallinum, Poul Michelsen er so framkomin og fantastisk, at so at siga øll í suðurstreymi koma ikki at gjalda eitt klovið oyrað til skipanina. Men suðurstreymur fær harafturímóti fulla atgongd til skattalætta, sum chef-strategurin, Herman, longu hevur proklamera í almenna høvuðsstaðar málgagninum.
Aksel V. Johannesen, sum uttan samanbering er veikasti løgmaður í søguni, nevndi nú fyri kortum, at løgtingi átti kanska at sett eina kommunala útjavning í verk, eftir at nýskipanin av fiskivinnuni er samtykt???
Er tað virkuliga so galið at Føroya løgmaður, veruliga fyristillar sær, at Javnaðarflokkurin og Tjóðveldi og Framsókn, eftir at hava drigið allan vinningin hjá fiskivinnuni til høvuðstaðin, og eftir at hesir flokkarnir burturav eru vornir miðstaðar og einvaldømis flokkar, fara at hjálpa Løgmanni, at flyta almenn arbeiðspláss úr Havnini ella leggja nýggjar almennar stovnar í Suðuroynni, Eysturoynni ella í Norðoyggjum???
Hvussu ofta skulu vit læta okkum tøla og lumpa av tómum politiskum lyftum?
Hví skullu vit hjálpa teimum, sum vilja leggja eykaskattir á fiskivinnuna, sum er tann einasti, sum skapar arbeiðspláss gjøgnum virksemi og avleitt virksemi og harvið baði beinleiðisog óbeinleiðis mennur virkismøguleikar, mentunnar- og andslív úti um landið?
Vit sum búgva úti um landi og ynskja framgongd, trivnað og menning fyri okkara øki, droyma eisini um eina bjarta og innihaldsríka framtíð fyri okkara børn. Vit ynskja at tey eins og forfedrar teirra skulu hava arbeiðspláss við avbjóðingum og góðum lønar og arbeiðsumstøðum, sum er grundarlagið undir framtíðar meningini av lokalsamfelagnum, eisini í norðoyggjum.
Tí má hendan ránsferðin, sum Høgni Hoydal og Poul Michelsen við teirra lærusveinum standa á odda fyri, steðgast her og nú.
At løgmaður sær millum fingrarnar við at ein landstýrismaður ætlar at leggja allan flotan á nýggjárinum fær hann ikki sín vilja og annar noktar blankt at fara til arbeiðis og umboða føroysk áhugamál í millumlanda samráðingum, vísir hvussu veikt og týdningarleyst løgmannsembæti er í dag.
Heimastýrisstættin, sum í dag situr tung á valdinum og sum livir av at fordeila uppgávur millum sín og byggja glæsborgir í høvuðstaðnum, má fáa greitt at vita, at meirilutin av føroyingum býr altso uttanfyri suðurstreymoy!! Og vit, sum eisini eru føroyingar, krevja frælsi til at virka og liva. Vit hava eisini krav uppá ein innihaldsríkan arbeiðsdag og eitt framkomið samfelag sum okkara børn og eftirkomarar vilja og hava møguleika at mennast og liva í.
Vit ynskja einar Føroyar, sum ikki múlabinda oksan, sum treskir!
Vit ynskja hægri - ikki lægri lønir - til okkum og okkara eftirkomarar!!!


text:
Fólkaatkvøður sum demokratiskt amboð
Fólkaatkvøður mugu geva øllum høvuðsbólkum møguleika at geva sína støðu til kennar, skrivar Hans Andrias Sølvará í grein, har hann greinar tær 14 fólkaatkvøðurnar, sum hava verið í Føroyum
Um júst eitt ár – Flaggdagin 2018 – verður fólkaatkvøða í Føroyum. Tá ætlar samgongan at leggja spurningin um Stjórnarskipan Føroya fyri fólkið til støðutakan.
Fyrireikingararbeðið hevur verið drúgt, men uttan iva er enn nógv eftir at gera og taka støðu til, áðrenn fólkið skal siga sína hugsan, um tað, sum spurt verður um.
Tí spyrji eg teg ...
Eitt, sum fyrireikararnir mugu taka støðu til er, hvat ítøkiliga verður spurt um, og hvussu fólkið fatar spurningin og svarmøguleikarnar.
Í hesum sambandi er upplagt at hyggja at, hvørjar royndir vit hava við fólkaatkvøðum í Føroyum og hvussu tær hava gingið í mun til ætlanirnar.
Grein um tær 14 fólkaatkvøðurnar, sum hava verið í Føroyum
Hans Andrias Sølvará, lektari í søgu á Fróðskaparsetrinum, hevur skrivað drúgva grein um evnið, sum herfyri varð almannakunngjørd á heimasíðuni hjá Fróðskaparritum. Greinin er á enskum við einum føroyskum úrtaki. Heitið á greinini er: ”Beinleiðis fólkaræði í føroyum. Ein samanberandi rannsókn av fólkaatkvøðum í einum føroyskum høpi.”
Føroyskar fólkaatkvøður - og aðrar
Hans Andrias Sølvará staðfestir, at tað hava verið 14 fólkaatkvøður um nógv ymisk viðurskifti í Føroyum. Í greinini verður hugt eftir hesum fólkaatkvøðunum við atliti at, hvussu fólkaatkvøður hava verið brúktar í Føroyum, bæði tá tað snýr seg um politisku skipanina og veljararnar. Samanborið verður eisini við líknandi fólkaatkvøður í Danmark, Íslandi og Avstralia. Eisini verður roynt at flokka tær føroysku fólkaatkvøðurnar við støði í altjóða gransking.
Sum tú spyrt, fært tú (ikki) svar
Niðurstøðan í greinini er,
1) at søgulig og mentanarlig viðurskifti, serstakliga viðurskiftini millum Danmark og Føroyar, hava havt týdning fyri fleiri av hesum fólkaatkvøðum, eisini fyri summar, ið ikki snúgva seg um hesi viðurskifti,
2) at fólkaatkvøður í Føroyum ikki altíð hava verið so væl fyriskipaðar av politisku skipanini,
3) at ofta hevur partapolitikkur havt nógv at siga og
4) at meirilutin av veljarunum hevur ofta brúkt sína atkvøðu til at atkvøða í móti teimum meira ella minni partapolitisku ætlanunum, sum hava ligið aftanfyri hesar fólkaatkvøður.
Greiðar avtalur og treytir, áðrenn atkvøtt verður
Almenna niðurstøðan er, at skulu fólkaatkvøður vera eitt veruligt alternativ til umboðandi demokratiska støðutakan, so mugu tær grundast á frammanundan førdar samráðingar, har báðir – allar – viðkomandi stríðandi partar góðtaka sjálvar treytirnar undir fólkaatkvøðuni. Hetta er serliga av stórum týdningi, tá talan er um avgerandi fólkaatkvøður um fullveldi.
Les greinina.
Hans Andrias Sølvará, ph.d. og søgufrøðingur, starvast sum lektari á Setrinum.
KvF-sendingin eftir Suna Merkistein 'Her er dagur og dimmið er av' um fólkaatkvøðuna í 1946. Eftir atkvøðuna stóðst ósemja um, hvat úrslitið av atkvøðuni skuldi hava við sær. Í sendingini siga Hans Andrias Sølvará og onnur sína hugsan um spurningin.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Í dag klokkan 14.00 verða fyrstu leikirnir fluttir í árligu FM-kappingini í talvi fyri einstaklingar. Telvað verður í Finsen í Havn – í stásiligu, nýumvældu fyrrverandi kommunuskúlaauluni. Fyrrverandi føroyameistari og formaður í Talvsambandi Føroya – og skúlastjóri í Tórshavnar Kommunuskúla – Hanus Joensen flytur fyrsta leikin í kappingini. Dómari í kappingini er Arild Rimestad, sum er altjóða viðurkendur talvdómari, og virkar sum dómari í kappingum í Danmark og í útlondum. Arild er uppvaksin í Havnar Telvingarfelag, men hevur búð í Danmark í fleiri ár. Í alt 45 telvarar eru við í kappingini. Átta kappast um FM-heitið í Landsliðsbólkinum, átta eru í 1. bólki, fimtan í almenna bólkinum og fjúrtan í unglingabólkinum. Opið og ókeypis er hjá almenninginum at støkka inn á gólvið í Finsen at síggja, hvussu leikur fer. Mesti spenningurin er sum vera man um kappingina í Landsliðsbólkinum. FM-bólkurin er sterkur í ár. Treyðugt so, hann kundi verið uppaftur …Les meira »
Sterkur FM-flokkur
Leygardagin byrjar árliga føroyameistarakappingin í talvi fyri einstaklingar. Telvað verður í Finsen – gomlu kommunuskúlaauluni í Havn. Umførini eru sjey í alt. Lagt verður fyri leygardagin 24. mars, og kappingin endar Langa fríggjadag 30. mars.Les meira »
Havnar Telvingarfelag vann
Landskappingin í talvi endaði um vikuskiftið. Allir dystirnir í seinasta umfari vórðu telvaðir á Finsen í Havn leygardagin. Í 1. deild endurvann Havnar Telvingarfelag meistaraheitið. Avgerandi dysturin millum oddaliðini Havnina og Sandavág endaði javnur 2-2. Javnleikurin tryggjaði havnarmonnum FM-heitið. Hjá vágamonnum kravdist ein 3-1 sigur, skuldu teir ogna sær meistaraheitið.Les meira »
Havnin ella Sandavágur
Í morgin leygardagin fellur avgerðin í landskappingini í talvi 2018. Allir dystirnir í seinasta umfari vera á Finsen í Havn – í nýumbygdu gomlu kommunuskúlaauluni. Fyrstu leikirnir verða fluttir longu klokkan tíggju fyrrapartin.Les meira »
FM tilmeldingar
Luttakaralistin til FM.Les meira »
Talvkapping fyri børn og ung sunnudagin 18. mars
Talvkapping fyri børn og ung verður á Eiði sunnudagin 18. mars kl. 14. Telvað verður í skúlanum á Eiði. Øll eru vælkomin at vera við, bara man dugir mannagongdina. Telvað verður í 5 aldursbólkum: • 2 flokkur og yngri • 3 og 4 flokk • 5 og 6 flokk • 7 og 8 flokk • 9 flokk og 10 flokkLes meira »
Síðsta umfar verður telvað í Havn
Síðsta umfar í liðkappingini verður telvað leygardagin 17.03.2018 í Finsen. Byrjað verður kl. 10.00.Les meira »
Spenningurin varðveittur
Einki er avgjørt í nakrari deild eftir dystirnar í næstseinasta umfari í landskappingini í talvi í dag. Í báðum fremstu deildunum bíða rættir finaludystir í síðsta umfari um tvær vikur, og í 3. deild er heldur einki avgjørt. Havnin og Sandavágur Í 1. deild stendur kappingin enn sum áður millum Havnina og Sandavág. Bæði vunnu sannførandi í dag. Vágamenn vunnu 4-0 á kollfirðingum og FM-manningin hjá Havnar Telvingarfelag vann 3-1 á Klaksvíkar Talvfelag. Tað ber í sær, at munurin tódnaði niður í tvey stig. Fyritreytirnar undan avgerandi toppdystinum millum oddaliðini í síðsta umfari minna nógv um støðuna í fjør. Tá vunnu vágamenn 3-1, men gjørdust kortini eitt hálvt stig ov stuttir.Les meira »
Avgerandi umfar í morgin
Í morgin sunnudagin verður níggjunda og næstsíðsta umfar í landskappingini í talvi. Í øllum deildum valdar spenningur, tí stutt er millum oddaliðini. Í fremstu deildini tykist Havnar Telvingarfelag kortini at hava góðar møguleikar at endurvinna meistaraheitið. Fyri dystirnar í morgin eru teir trý stig undan harðastu kappingarneytunum.Les meira »
Dystur útsettur
Dysturin millum ST1 og KTF1 er útsettur til fríggjakvøldið 02.03.2018 kl. 19.00.Les meira »


text:
LGBT: eitt óheppið samtíðar-produkt
Hatta terapeutiska pseudobrúdleypið er ikki um frígering,
tað er ikki eitt liberalt mál, men faktiskt tað mest prísaða hugskotið millum
eliterar bløðruskallar, tí tað hevur meiri í felags við frælsis-temjandi
elendigheits-ideologiina umboðandi 21. øld enn við frælsislangtandi kensluna
frá Stonewall og glaðu 60unum.
Men, álvaratos, er tað nú trúliga ein uppgáva hjá
lóggávuvaldinum at empatisera við fólki? At liva seg inní sálarliga standin hjá
fólki? At fáa fólk at føla seg væl? Helviti nei.
Agga Niclasen:
meining@meyl.fo
Vit liva í eini tíð illviljað til hugskotið um frælsi og skeptisk um, at tú
og eg megna at stýra og hava ræði á egnum lívi.
Ráðaríkir elendigheitsistar í hjálmi og endurskinsvestum fortelja okkum,
hvussu nógv vit skulu lýsa upp í føroyska landslagnum. Bureaukratar hava úr at
gera við at boða frá, hvat eitt gott foreldur er fyri nakað. Pennasleikjarir bestemma,
hvar vit kunnu roykja, hvar vit kunnu drekka og krevja, at nýggi nekarin
tryggjar sær, at daman nokkso hart og heilt týðuligt sigur “ja, eg samtykki”,
áðrenn nakað hendir
Ja, eftir øllum at døma eru nútímans kvinnur ikki førar fyri at siga nei,
tá tær helst høvdu havt hug til tað, og tí er tað nú upp til mannfólkið at bera
vitnisburð um, hvussu hann visti, at ákærandi daman segði ja frítt og vitandi.
Pappírsflytandi vanlukkuprofetar vilja avgera, um vit kunnu loyva okkara børnum
at selja saft á fortovinum og trøllvaksnir menn sleppa at rógva í gulum,
uppblásiligum vestum—sjálvt tá eingin vanlukka nakrantíð er hend av ikki at
vera í hesum so ljótu og ókomfortablu vestum. Sama við heilsufrikum, ið banna
mær og øðrum fornuftsfólki at keypa Panodil í dósum, tí ein bløðruskalli av eini
ungdamu royndi tað mest skítbýtta av skítbýttum: drepa seg við pínustillandi.
Fólk verða viðfarin sum viðbrekin, lættliga særd av orðum og maskinellar
eindir brúk fyri permanentari endur-skúling fyri ikki at enda sum rasistur,
konufólkahatari, óumhvørivsligur planet-oyðileggjari og, meiri yvirskipað, ov
sjálvstøðugur og kul. Vit sleppa ikki eingong at fortelja damum, ið trúliga eru
vakrar, hvussu vakrar tær eru.
Og soleiðis til LGBT og teirra, sambært teimum, frísinnaða hugskot um eitt
fábulaktigt bøssabrúdleyp. Um hvussu tað júst er LGBT og teirra anti-frælsi, ið
er fremsti skurkur hesum viðvíkjandi og hvussu, tað fyrst og fremst er ímóti
sínum egnu, tað er so lítilsvirðandi.
Tí júst hvussu hatta pseudo-brúdleypið kom til í einum so óliberalum
klimai, ið vit nú uppliva, gevur onga meining. Ella, tað ger tað jú, men bert,
um hatta “brúdleypið” ikki er um frígering, um tað ikki er eitt liberalt mál,
men faktiskt tað mest prísaða hugskotið millum eliterar bløðruskallar, tí at
tað hevur meiri í felags við frælsis-temjandi elendigheits-ideologiina
umboðandi 21. øld enn við frælsislangtandi kensluna frá Stonewall og glaðu 60unum.
Hetta er sannleikin um samkynt hjúnalag: tað súmboliserar, ikki fulnaðin,
ikki fullfíggjanina av onkrum slag av frælsi fyri samkynd, men endan. “Bøssabrúdleypið”
er ein valdtøka av Stonewall-andanum; av øllum tí, menn og kvinnur sprenfull
við dirvi og framfýsni, við intellektualiteti og einum klárum varhuga og fatan
av sær sjálvum, stríddust fyri. Samkynt hjúnalag umboðar eina eirindaleysa
oyðilegging av sjálvstýri, definerað í einum samspæli millum einstaklingin og
samfelagið, og avloyst av einum PC-stýrandi og mótfalnum terapi-kulturi, har eingin
megnar nakað nakrantíð.
Penny Wong, avstralskur politikari og íðin forsprákari fyri samkyndum
hjúnalagi, sjálv samkynd og, ja, gift, skrivaði eina styttri ritgerð fyri
trimum árum síðani. Eg las hana tvær ferðir, bert fyri at kekka, og jú, rætt
var, hugtakið frælsi varð nevnt einaferð.
Restin snúði seg um “health outcomes” sum fylgja av samkyndum hjúnalagi—hvussu
tað fór at ávirka positivt á “people’s welfare”. Lívið uttan samkynt hjúnalag,
hatta har, ið hevur eksisterað í hundraðtals ár, bæði í og úr demokratiskum
skipanum, var opinberiliga “hurtful and harmful”. So-so. So særandi og skaðandi,
har hvør forlovilsisfest, innbjóðing í brúdleyp og takkarheilsa fyri sama var
ein sjónsk og stingandi áminning um, “that some relationships count more than
others”.
Eginliga endurtekur Wong bert tær grundgevingar, ið LGBT oftast setti sær
fyri at brúka at gjøgnumbanka alla mótstøðu við óhoyrt forhánisligum og
kostnaðarfríum stemplingum—við tí evri endamáli at løggilda hjúnalag millum
tvey av sama kyni; eitt nú við at endurgeva fólk í hvítum kittli ella fólk, ið
siga, hvat fólk í hvítum kittli hava sagt: “Doctors lead call on Australia to
legalise same marriage.” Valið av orðinum “lead” er avgerandi, tí tað rør
uppundir, at har er ein fucking flóðalda av øðrum ekspertum, ið halda, at
samkynt hjúnalag og, av hesum, offisiel aksept av eini totalt heteroseksuellari
institutión er so totalt avgerandi fyri, at maður, ið hevur hug at manni, kann verða
frælsur og liva sum heilt menniskja. Gev mær megi!
Australian Medical Association vísti á, at ikki at geva samkyndum loyvi at
giftast fór at hava “a damaging impact on mental and physiological health
outcomes”. Her, tit, serstakliga her, í hesum setningi síggja vit, hvussu
samkynd skulu fatast, tí tað eru ikki vit, ið annaðhvørt kulturelt ella
religiøst tala fyri at verja hjúnabandið og tí andøva ímóti, at maður og maður giftast,
kona og kona tað sama, men samkynd og tess pínliga treytaleysu herðaklapparir,
ið fara við sínum egnum sum borgarir við minni virði, sum borgarir, ið tola
minni av.
Ikki sum borgarir, ið hava uppiborið frælsi og klára seg sjálvar, sterkir
og uppfinnsamir, men sjúklingar brúk fyri sálarligari assistansu.
Djúpt niðurlátandi.
Grundgevingar-taktikkurin var hin sami all-over, Amerika og Englandi,
Danmark og, tessvegna, Føroyum. Umaftur og umaftur kom handa grundgevingin, ið
proklameraði, at henda nýggja institutiónin, eitt nýtt hjúnalag, fór at hjálpa geikarum
og lesbiskum at “føla tað betri við sær sjálvum”, fór at laða upp eitt
sjálvsálit, ið eftir øllum at døma var óeksisterandi; ja, yvirhøvur fáa samkynd
at kenna seg meiri andliga jarðbundin og spíssborgaraslig.
Ein annar viðmerkjari, enn ein ótreytaður stuðul hjá LGBT, helt hetta sum
hansara... íkast uppundir fólkaatkvøðuna í Írlandi í 2015, at tað, at loyva Heina
og Hera at giftast, foreldur 1 og foreldur 2, eind 1 og eind 2, at giftast, “was
an act of societal empathy”.
Men, álvaratos, er tað nú trúliga ein uppgáva hjá lóggávuvaldinum at
empatisera við fólki? At liva seg inní sálarliga standin hjá fólki? At fáa fólk
at føla seg væl? Helviti nei.
Lógin eigur at tryggja, at vit øll kenna okkum trygg. Gleði, hinvegin, er
upp til okkum. Lukka eisini... nakað, vit sjálvi eiga at fiksa. Ella ikki. At laða
til ein gerandisdag og, vónandi, eitt lív kjokkað við góðum løtum, enntá óblandaðari
eydnu, fyri onnur og teg, er nakað, eg sjálvur insisteri uppá, og tí nakað, eg
sjálvur havi tørv á at fiksa.
Hetta handlar um sjálvsvirðing. Og sleppa vit ikki at útinna okkara
sjálvstýri, sjálvi finna útav, hvar vit hoyra heima og forma nýggjar alliansur,
eisini institutiónir, men aðrar, ið ikki gera seg inn á tær eksisterandi, tær
hjá øðrum, so kann alt gera tað sama, tí tá er sjálvsvirðing endað sum
definitiónin uppá eitt innantómt lív. Sum orðaskvaldur—og tað er ovmikið av tí,
sum er. Serliga í samgonguni.
At gera lógina um til eitt amboð víðkar um lógina í alt ov ógvusligan mun
og minkar um einstaklingin til eitt barnsligt ólukkudýr, til nøkur ósjálvstøðug
og ósexut aksept-søkjandi vesalavætti brúk fyri moralskari umsorgan og ansni úr
erva.


text: Í gjár, longsta dag, frættist at Alex Bærendsen varð deyður í arbeiðsvanlukku á Tvøroyri bara 55 ára gamal. Skjótt er um at fara, tí dagin fyri hevði hann ynskt mær til lukku við føðingardegnum. Here Today and gone Tomorrow sum ein countrysangur sigur. Tað slagið av tónleiki, sum er so framúr, tí ikki er bannað, at eisini menn vísa kenslur, kenslur, sum í øðrum tónleikaformum í besta føri eru innantómar emblematiseringar, sum onkur gevur tær í næsarnar ella á armarnar fyri pengar, at siga, at tú hoyrir til ein tulkingarfelagsskap, men her eru ektaðar og í synch við lurtaran, sum fyrst og fremst er arbeiðarin. Gerandissøgur til verkamannin, oftast í einum gudfryktigum ljósi, og tá tær eru bestar, sagdar við listarligum einfeldni, Three Chords and the Truth og einki annað, sum Harlan Howard, fremsti plátu- og sangyrkjari eftir Hank Williams, segði fyri hálvari øld síðan. Røddina átti Alex sum fáur, kanska eingin annar á okkara leiðum. Myndirnar tók eg kvøldið fyri stytsta dag í reyða pallljósinum á Reinsarínum í Havn á jólum í 2014, tá Alex sang saman við dóttrini, Kristinu, og stuttliga Bjøllubandanum. Ærað verið minnið um Alex.


text:
Fiskimálaráðið skipar saman við Føroya Ráfiskakeyparafelag og Føroya Reiðarafelag fyri kunnandi fundi á Hotel Hafnia týsdagin 15. desember 2009 kl. 14.00, um nýggj krøv frá ES í sambandi við innflutning av fiski og fiskavørum.
Frá 1. januar 2010 krevur ES, at allur føroyskur fiskur sum verður fluttur á marknaðin í ES-londum, hevur eina veiðuváttan, har føroyskir myndugleikar vátta, at fiskurin er lógliga veiddur. Somu krøv vera eisini galdandi fyri onnur lond.
Nýggja kravið ber í sær, at føroyskir útflytarar og skip, sum selja fisk til keyparar í ES-londum, skulu útfylla eina veiðuváttan, ið m.a. skal innihalda upplýsingar um, hvat verður innflutt til ES, og hvørjum skipum fiskurin stavar frá.
Hendan váttan skal fylgja við øllum føroyskum fiski og fiskavørum, sum verður innfluttur í ES. Um ikki, hevur tað við sær, at fiskurin ikki sleppur inn í ES.
Harafturat seta nýggju ES-reglurnar krøv til føroysk skip, sum landa beinleiðis í ES-havnum, um at boða frá, áðrenn tey koma í havn.
Á kunningarfundinum týsdagin fara starvsfólk í Fiskimálaráðnum at greiða frá nýggju krøvunum frá ES og hvat tey merkja fyri føroyskar fiskaútflytarar og fiskiskip, sum landa í ES havnum.


text:
Tilmeldan til leikárið 2018/2019
10. Aug 2018
Nú ber til at melda seg til leikárið 2018/19 hjá HBF.
les meir
Klubmeistaraskap og Gallaveitsla tann 26. mai
18. Mai 2018
Klubbmeistaraskap fyri allar limir26. mai verður kapping um at gerast klubbmeistari í Havnar Badmintonfelag. Kappast verður í øllum aldursbólkum frá U9 til Vaksin. Kostnaður 50...
les meir
Summarbadminton 2018
05. Mai 2018
Summarbadminton verður í summar mánadagar og hósdagar. Tað verða fýra lið: U11, U13, U15 og Seniorar. Tíðirnar verða tær somu mánadag og hósdag. U11 kl:...
les meir
Klubmeistaraskap og Gallaveitsla tann 26. mai
02. Mai 2018
Seti kross í kalendaran tann 26. mai! Tann 26. mai verður klubmeistaraskap í HBF. Um kvøldið verður gallaveitsla fyri yngru leikararnar hjá HBF. Nærri kunning...


text:
- Tíðindi, mentan og ítróttur
Sí listan: Her kunnger hann øll landsstýrisfólkini
Aksel V. Johannesen, komandi løgmaður, tilnevndi á løgtingsfundinum fyrrapartin hesi sjey fólkini til teir sjey landsstýrissessirnar:
● Almannamál: Eyðgunn Samuelsen (Javnaðarflokkurin)
● Mentamál: Rigmor Dam (Javnaðarflokkurin)
● Innlendismál: Henrik Old (Javnaðarflokkurin)
● Fíggjarmál: Kristina Háfoss (Tjóðveldi)
● Fiskivinnumál: Høgni Hoydal (Tjóðveldi)
● Heilsumál: Sirið Stenberg (Tjóðveldi)
● Uttanríkis- og vinnumál: Poul Michelsen (Framsókn)


text:
Følist, sum at verða grivin niður í eitt ella annað, sum fær ein at leita eftir meiningini og at finna tónleikaliga samleikan?
Hetta er nokk millum mest avbjóðandi útgávurnar eg havi ummælt, tí hetta krevur nógv av tær og tí, tú vil taka fram og seta orð á?
Her er so stór og víðfevnd dýpd og osar av kenslum, sum fær ein at fara rættiliga djúpt inn í meiningina við at leggja eitt slíkt verk úr hondum.
Her uppliva vit Hamferð í einum búna, sum fær okkum at velja til ella frá, tí tað er ongin ivi um, at her krevur tað nakað av tí sum lurtar og skal velja?
Tað er nokk við slíkum tónleiki, at antin er hesin tín ella er hann ikki!?
Eg dámi, at grava meg niður í slíkan tónleik, tí her føli eg meg í eini avbjóðing, har eg onkursvegna skal taka tað út, sum fær meg at kenna eina ella aðra meining, sum eisini gevur eina kenslu av undirhaldi.
Mær dámar tungan rock og eg fái eina góða kenslu, tá tað harða og kontanta eisini kann fáa ein búna, sum gevur mær eina kenslu av eini ferð, sum Hamferð her hevur megnað og fingið upp í eina hægri eind.
Onkur vil siga, at hetta er buldur og brak, men tað er eitt ella annað, hesir ungu menninir vilja siga okkum og eisini ein ætlan við, at hetta skal gerast í so djúpum, doomkendum metalli?
Tekstirnir eru djúpir og kontantir og kunnu onkrastaðin virka brutalir, men so er eisini okkurt ljós at hóma, sum ivaleyst er tilvitað?
Tónleikurin er væl settur upp, tí her merki eg eina góða melodibalansu, sum fer frá stillum akkord- og temposkiftum yvir tann meira ráa rockin.
Dámi væl vrangningarnar í guitarinum í skering 2, sum fær “doom´in” at flóta væl út.
Útgávan er tøkniliga væl frágingin, tí serliga merki eg eina djúpa og eisini klára ljóðmynd, har øll ljóðførini fáa sítt rætta pláss.
Løgini eru:
Fylgisflog
Stygd
Tvístevndur meldur
Frosthvarv
Hon syndrast
Vápn í anda
Harmiligt við plastikkhúsa, tí sjálvt blaðið hevur ein kvalitet, sum hóskar til henda tónleikin.
Í sínum flokki er talan um eitt væl úr hondum greitt verk, tí talan er um tónleik, sum krevur nógv av tónleikaranum, framleiðaranum og øðrum, men sanniliga eisini áhoyraranum – 6 av 6 stjørnum!
Fríðálvur A. Jensen
Um tú veitst okkurt, sum VP ikki veit - skriva so til vp@vp.fo


text:
Skipa- og bátafylgi kemur á Vág í smb. við Nordisk Kystkultur 2016 og Føroya Regatta 2016
Kykmynd: Skipa- og bátafylgi kemur á Vág í smb. við Nordisk Kystkultur 2016 og Føroya Regatta 2016.
Myndir frá Nordisk Kystkultur Festival 2016
Nordisk Kystkultur Festival 2016 og Føroya Regatta 2016 vóru hildin í Vági í døgunum 6. til 10. juli 2016.
Hátíðarlig løta í góðveðrinum í Víkarbyrgi
Í góðveðrinum í dag hava grindabátarnir í Vági verið vanligu útferðina, sum verður gjørd 2. Hvítusunnudag. Í dag gekk leiðin til Víkarbyrgis.
Fantastiskur endi á Regatta’ini 2012
Regatta’in 2012 endaði í Vági í dag, tá gomlu træskipini og deksbátarnir á Vágsfirði fingu heiðurliga móttøku av gomlu grindabátunum í Vági. Á keiini fingu áskoðarar í hundraðtali eina stórfingna løtu.
Væleydnað grindabátaferð til Hovs
Hvítusunnudag fóru grindabátarnir úr Vági ferð til Hovs. Farið varð av Vági nakað eftir kl. 9 á morgni og talan gjørdist um ein framúr góðan túr.
Sjónvarpsfrásøgn frá grindabátum og jólaskipinum 2011
Sunnudagin 18. des. 2011 kom jólamaðurin á vitjan á Garðabrúgv í Vági við deksbátinum Nólsoyar Páll – og við fylgi av fleiri av grindabátunum í Vági.
Sjónvarpsfrásøgn frá grindabátaferðini til Sumbiar 2010
Sunnudagin 30. mai 2010 fóru grindabátarnir úr Vági av Vágseiði til Sumbiar. Í góðveðrinum gjørdist talan um ein fantastiskan túr. Á ferðini var Eli Poulsen úr Sumba frásøgufólk. Hesar upptøkurnar eru frá ferðini av Vágseiði til Sumbiar.
Væleydnaður grindabátadagur 2011
Grindabátaferðin til Fámjins 2009
Í 2009 fóru grindabátarnir í Vági av Vágseiði til Fámjins. Hendan sjónvarpsfrásøgnin er frá ferðini.


text:
Orð: Árni Jacobsen
Lag: Joseph Barnby
1. Dag um dag tíðin fer,
ein dagur øðrum fylgir.
Broytist mangt eins og hav,
skiftir frá logn til bylgjur.
Ættarlið kemur, og ættarlið fer,
ein øld brátt farin og nýggj komin er.
Ein tó ei broyting kennir:
Prísið Harranum, tí hann ævigur er!
2. Dag um dag leiðin ber
nærri teim føgru strondum.
Brátt ein dag skal Guds fólk
flyta úr heimsins londum
inn í tann Himmal, har Frelsarin er,
heim til tann bústað, sum hann okkum ger,
hann, sum ei broyting kennir.
Prísið Harranum, tí hann ævigur er!


text:
Lestrarbyrjan á Søgu- og Samfelagsdeildini
Mánamorgunin 2. september byrjaði eitt nýtt lið av lesandi á Søgu- og Samfelagsdeildini. Nærum 60 lesandi hava fingið játtan um upptøku á teimum trimum útbúgvingunum: Søga, Politikkur og Umsiting og Sosialvísind og Samfelagsplanlegging.
Malan Marnersdóttir, dekanur, bjóðaði teimum lesandi vælkomnum á deildina og røddi m.a. um hvat tað merkti at vera lesandi á einum universiteti. Síðani varð morgunmatur boðin til øll, har fólk fingu høvið at práta saman.
Hans Andrias Sølvará, deildarleiðari, greiddi síðani frá deildini og hvussu hon virkar, og umboð fyri útbúgvingar og lestrarvegleiðing greiddi frá. Harnæst var eisini rundvísing á deildini, soleiðis at tey nýggju lesandi fingu kunnað seg um sínar nýggju umstøður.
Ein partur av innleiðsluni verður, at eldri lesandi skipa fyri felags degi, sum verður 14. september.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Vegleiðingar og sáttmálar
Í sambandi við Horizon 2020 verkætlan skulu nógvir sáttmálar gerast. Á hesari síðuni eru nakrar leinkjur til vegleiðingar, tá ið søkt verður, og standard sáttmálar, sum verða nýttir, tá ið avtala verður gjørd við ES kommissiónina, millum partar í verkætlanini ella onnur sum verða starvssett ella lata íkast til verkætlanina.
Finnur tú tað ikki her, set teg í samband við okkum á Granskingarráðnum, vit finna tað.
DOs and DON'Ts tá tú søkir - yvirlit
Viðkomandi skjøl á Participant Portal eru her
Guide for applicants - MSCA IF
Annotated Model Grant Agreement - AMGA
DESCA 2020 Model Consortium Agreement her
Týska Federal Ministry of Education and Research hevur leinkjur til viðkomandi sáttmálauppskot her


text:
ES hevur gjørt av at seta strangari krøv til veiðuváttanir frá triðjalondum. Umframt upplýsingar um vektina av vøruni, verða framyvir eisini kravdar upplýsingar um landaða nøgd. Um so er, at eitt partí er sett saman av fiski frá fleiri landingum, skulu upplýsingar latast um, hvussu nógv av landaða fiskinum er brúkt til framleiðslu av júst hesum partínum.
Norsku fiskivinnumyndugleikarnir hava kunnað vinnuna um, at strangari krøv verða sett til veiðuváttanina framyvir.
Frá 1. januar í ár hevur ES kravt, at triðjalond, sum útflyta fiskavørur til ES, lata eina veiðuváttan fylgja við vøruni. Hetta er ein váttan, sum skal tryggja, at fiskavøran er fiskað lógliga.
Krøvini til tílíkar veiðuváttanir verða framyvir strangari. Nýggju krøvini frá ES eru, at upplýsast skal, hvussu rávøran frá hvørjari landing verður brúkt. Enn hava norðmenn tó ikki góðtikið nýggju krøvini.
Longu 15. august í ár hevur ES givið øllum limalondum boð um broyttu ásetingarnar. Fyribils eru fáar afturmeldingar um, hvussu gongur at hava eftirlit við nýggju reglunum, men norðmenn boða frá, at onkrir trupulleikar hava verið við at fáa norskar vørur inn í ES, men at hetta hevur lagað seg, orsaka av, at norskir eftirlitsmyndugleikar hava kunnað ES um norsku veiðuváttanina.
Í sambandi við hetta mál hava samráðingar verið millum norskar og ES myndugleikar, har norðmenn krevja undantak frá hesum nýggju reglunum.
(Kelda: www.kyst.no).


text:
Í góðum líkindum bleiv 2. BETRI Stórkapping avgreidd á Tórsbreyt leygardagin. Talið á luttakarum er nakað lakari enn undanfarin ár, men góðskan á íðkarunum er góð og tað sást aftur í úrslitunum. Longu leygardagin verður triðja og seinasta BETRI Stórkapping fyri í ár hildin á Tórsbreyt og eftir tað eru bert tvær vikur til landsliðið fer at kappast í VU-Spelen í Gøteborg. Tað eru 23 íðkarar tilmeldaðir til hesa kapping.
Freistin at melda til 3. BETRI Stórkapping er í annaðkvøld.
Øll úrslitini frá 2. BETRI Stórkapping finnast í .pdf her: Úrslit 2. BETRI Stórkapping 2018
Elin Niclasen er ein av teimum, sum hevur havt stóra framgongd í ár


text:
Um Tjóðpallur Føroya skal kunna menna yrkisleiklistina og harvið vera við til at styrkja um áhugaleiklistina, er neyðugt, at arbeiðsumstøðurnar eru soleiðis, at livast kann upp til tey krøv, ið løgtingslóg nr. 68 frá 2. mai 2003 um Tjóðpall Føroya og stuðul til leiklist v.m. ásetir. Bygginevndin ímyndar sær, at bygt verður eitt Tjóðleikhús á umleið 4.000 fermetrar, íroknað parkeringsumstøður, uttanumøki og tøkni til bygningin annars. Tjóðleikhúsið skal húsa øllum teimum hentleikum og krøvum til fleksibilitet og dygd, ið væntast kannn av einum nútímans leikhúsi bæði til leikframleiðslu, leikara- og áskoðaraumstøður og umsiting og annað, soleiðis sum tað stendur byggiskránni.
Síðsta hond verður løgd á byggiskránna á heysti 2018.
Bygningsánari: Mentamálaráðið
Brúkari: Tjóðpallur Føroya
Byggiharri: Landsverk
Høvuðsráðgevi: Ikki valdur enn
Høvuðsarbeiðstakari: Ikki valdur enn
Tíðarætlan: Ikki ásett enn
Kostnaðarætlan: Ikki ásett enn


text:
Klassiskur tónleikur
Klassiskur tónleikur rúmar klárleika, smidligheit og gjøgnumskygni. Hesin tónleikur bøtir um bindindi, minni og rúmligu kensluna.
Gransking[rætta | rætta wikitekst]
Kanningar hava víst, at klassiskur tónleikur hevur stóra ávirkan á intellektið og kreativu menningina hjá nýføðingum. Tónleikurin ger, at nýføðingarnir lættari kunnu tillaga natúrligu rytmuna í kroppinum; hann minkar um strongd og økir um auditiva og kensluliga intelligensin. Sagt verður, at vit bara brúka ein brotpart av kapasitetinum hjá heilanum. Tónleikur spælir ein avgerandi leiklut, tá ið innlæring verður til spæl, tí hann stimbrar høgru heilahálvu, og vit fáa ein størri part av okkara uppmerksemi og heilakapasiteti at ráða yvir. Og so verður tað stuttligt at læra nakað nýtt. [1]
Klassiskur tónleikur kann:
- vaksa um kreativitetin
- menna minnið og innlæring
- minka um óhugnalig ljóð og kenslur
- seta heilabylgjuferðina niður
- ávirka andadráttin
- ávirka hjartaslátt, puls, blóðtrýst og kropshita
- minka um vøddaspenningar og bøta um rørslur og vøddasamspæl - koordinatión
- hækka støðið á tí natúrliga morfininum kroppurin hevur, nevniliga endofin
- stýra teim hormonum, ið hava við strongd at gera
- styrkja immunverjuna
- broyta tíðar- og rúmfatanina
- menna ástarkensluna og seksualitetin
- bøta um sodningina
- vaksa um úthaldnið
- geva eina kenslu av tryggleika og vælveru
- bøta um ótilvitaðu evni okkara at fata tekn og symbolir
- fáa okkum at gera meira (vaksa um produktivitetin)
Kend fólk[rætta | rætta wikitekst]
- Wolfgang Amadeus Mozart
- Johann Sebastian Bach
- Antonio Lucio Vivaldi
- Ludwig van Beethoven
- Wilhelm Richard Wagner
- George Frideric Handel
- Franz Joseph Haydn
- Edvard Hagerup Grieg


text:
HB og B36 kunnu fara avstað
ítróttur21-05-2018 - 09:13 - Jóanis Albert Nielsen
FSF: Gestur í FSF Varpinum hesaferð er Oddbjørn Joensen, og hann væntar fimm sera spennandi dystir í Betri Deildini hjá monnum mánadagin 21. mai, sum er 2. hvítusunnudag.
11. umfar í Betri Deildini hjá monnum er á skránni mánadagin 21. mai, sum er 2. hvítusunnudag.
Suðuroyingar eru á vitjan á Skála, og á Argjum spæla AB og KÍ. Í Sørvági hittast 07 Vestur og NSÍ, meðan tveir dystir verða í Gundadali. Klokkan 15 spæla B36 og Víkingur, og klokkan 18 tekur HB ímóti EB/Streymi.
Gestur í FSF Varpinum hesaferð at umrøða og meta um komandi umfar, er Oddbjørn Joensen. Og hann væntar, at NSÍ, B36, KÍ og HB gera sína skyldu sum oddalið.


text:
Penthouse íbúð undir Kongavarða við panorama útsýni yvir Havnina og Nólsoyarfjørð.
Nútímans íbúðin við hems er innrættað soleiðis: inngongd/durur, køkur, stova, hjúnarkamar, kamar v/hurð út á altan, 2 baðirúm v/brúsu. Á hemsinum er stova, kamar og goymslurúm. Í niðastu hæddini er gott goymslurúm, ið hoyrir til íbúðina.
Umhvørvið undir Kongavarða er sera barnavinarligt og friðaligt. Tórshavnar Kommuna hevur samtykt at gera frítíðarøki / spælipláss til grannalagið, hetta arbeiði verður gjørt í næstum.
Skúli, dagstovnar, ítróttarhøll og fótbóltsvøllur eru tætt við.
At gjalda um mðn.
*Roknað tey næstu 0 árini, eftir
rentustuðul á 35% (1. árið) er tikin av (kr. 0,-)
Norðoya Sparikassi tel. 475 000
*Útrokningin er einans vegleiðandi og gevur tær eina ábending um, hvat mánaðarliga gjaldið verður. Eitt nú er hædd ikki tikin fyri avgreiðslugjaldi, stovningarprovisión, tinglýsing og øðrum kostnaðum.
Hava tygum fleiri spurningar, ert tú vælkomin at ringja til Meklaran á tlf. +298 239690


text:
Orð og lag: Aage Samuelsen
Týtt: Kajfinn Hammer
1. Hvør er Jesus? Hvør er Hann, sum eitt sinn doyði,
sum varð misskiltur og háðaður í verð?
Er Hann tann, sum sónað hevur heimsins syndir?
Kann Hann frelsa øll, sum trúgva á Hann her?
Niðurlag: Hann er Sonur Guðs, alt vald er Honum givið,
krýndur er við miskunn Guðs og dýrdleika!
Hann er Vegurin og Sannleikin og Lívið,
og Hann rættir syndarum Sín kærleika.
2. Hvør er Hann, sum í Getsemane tók stríðið,
sum á Golgata leið krossins neyð og sút?
Hvør er Hann, sum lagdur varð í grøv ta myrku,
men hin triðja dagin livandi gekk út?
3. Takk, at Hann er tann, Hann sigur Seg at vera,
takk, at deyðans broddur nú er brotin av!
Honum tilkemur øll dýrd, øll æran, prísin
fyri frið, Hann móti heimsins syndum gav.


text:
Agnar Frederiksen
21.10.2017 - 08:17
Ítróttur > Ítróttur > Fótbóltur
Tað kann gerast ein dramatiskur seinasti leikdagur í næstbestu deildini í dag. Um AB vinnur á KÍ í Klaksvík, so kemur tað allarhelst at snúgva seg um málúrtøku.
Støðan undan 27. og seinasta umfari:
AB 64
Víkingur 50
KÍ 46(+26)
B68 43(+12)
NSÍ 39(+8)
HB 36(+12)
Giza Hoyvík 35
TB/FCS/Royn 31
B36 27
ÍF 0
Tað er triðja plássið, ið er uppá spæl, og fyri B68 er tað ikki so áhugavert, tí tað gevur eitt bronsuheiðursmerki, men tí at tað kann geva B68 atgongd til Effodeildina komandi ár. ÍF vitjar á Svangaskarði, og B68 er risafavorittur ímóti botnliðnum, sum einki stig hevur. Fyri heimaliðið snýr tað seg at vinna so stórt sum gjørligt, tí KÍ er heili 14 mál betri í málúrtøku. KÍ tekur ímóti AB, ið langt síðani hevur vunnið deildina. B68 skal sostatt hava góða hjálp frá AB. Eftir eina sera góða fyrru hálvu, hevur gongdin hjá KÍ ikki verið so góð í seinnu hálvu, men KÍ kann tryggja sær bronsu í dag, og vann á AB í Klaksvík fyrr í ár. Tað kann tó gerast sera spenanndi, um B68 fær gongd í málskjótingina, men undan dagsins dystum sær tað út til, at bert eitt lið flytir upp úr 1.deild.
Í hinum báðum dystunum er so at siga einki uppá spæl. Víkingur kann krúna eitt sera gott kappingarár, tá Giza Hoyvík vitjar í Leirvík. Tað er serliga seinna hálva, sum hevur verið flott hjá Víkingi, har unga liðið bert hevur tapt á Argjum. Ungu víkingarnir fáa silvurheiðursmerki handaði í dag. Í Gundadali tekur HB ímóti TB/FCS/Royn. HB kann fáa 5.plássið við einum sigri.
Í gjárkvøldið leiktu B36 og NSÍ í Gundadali. B36 fer niður aftur í 2.deild, meðan NSÍ, ið hevði eina góða fyrru hálvu, kann framvegis enda í ovaru hálvu av stigatalvuni. NSÍ vann 4-2, eftir eina hálvleiksleiðslu uppá 2-0. Um HB ikki vinnur á TB/FCS/Royn í dag, so varðveitur NSÍ 5.plássið.
Hesir dystirnir eru á skránni í dag (Kelda: www.faroesoccer.com)


text:
20. desember 2017Nr. 173
Løgtingslóg um broyting í løgtingslóg um skráseting av skipum
(Strika krav um veiðiloyvi o.a.)
Samsvarandi samtykt Løgtingsins staðfestir og kunnger løgmaður hesa løgtingslóg:
§ 1
Í løgtingslóg nr. 9 frá 5. mars 1970 um skráseting av skipum, sum broytt við løgtingslóg nr. 79 frá 10. mars 1992, løgtingslóg nr. 75 frá 23. mai 1997, løgtingslóg nr. 24 frá 12. apríl 2006, løgtingslóg nr. 75 frá 25. mai 2009 og løgtingslóg nr. 63 frá 15. mai 2014, verða gjørdar hesar broytingar:
1. § 1, stk. 4, nr. 1 verður orðað soleiðis:
”1. Fiskiskip: Eitt og hvørt skip ella far, sum er gjørt út til, ella verður nýtt til vinnuligan fiskiskap.”
2. § 1, stk. 6 verður orðað soleiðis:
“Stk. 6. Skip, ið er skrásett á lista hjá økisbundnum fiskiveiðifelagsskapi sum skip, ið hevur framt ólógligan, ófráboðaðan ella óskipaðan fiskiskap, ella hevur stuðlað slíkum fiskiskapi, kann ikki verða skrásett í skipaskránni.”
3. Í § 26 verða aftan á stk. 1 sum nýggj stk. sett:
“Stk. 2. Skip, ið er skrásett á lista hjá økisbundnum fiskiveiðifelagsskapi sum skip, ið hevur framt ólógligan, ófráboðaðan ella óskipaðan fiskiskap, ella hevur stuðlað slíkum fiskiskapi, kann eftir áheitan frá Vørn verða strikað úr skipaskránni.
Stk. 3. Verður skip strikað úr skipaskránni, verður hetta gjørt við atliti at § 51.”
Stk. 2-4 verða eftir hetta stk. 4-6.
4. Í § 44, stk. 3 verður “ásetingarnar í § 1, stk. 6 og” strikað.
§ 2
Henda løgtingslóg kemur í gildi dagin eftir, at hon er kunngjørd.
Í Tinganesi, 20. desember 2017
Aksel V. Johannesen (sign.)
løgmaður
Lm. nr. 34/2017


text:
Orð: Anna B. Russell
Lag: Ernest O. Sellers
Týtt: Victor Danielsen
1. Tað er aldri so myrkur dagur,
tað er aldri ein nátt so long,
at tann sál, sum á Jesus lítur,
ei finna kann ein song.
Niðurlag:
Dýri og signaði Jesus!
Hann í hjartað mær legði ein song,
ein song, sum ber frælsi, ber styrki, ber mót –
hann í hjartað mær legði ein song.
2. Aldri boyggir slík sorg meg niður,
aldri tyngdur so eri eg,
at ei Jesus meg ber ígjøgnum,
hann, sum so elskar meg.
3. Tað er aldri tað tap, tann missur,
ei slík umsorg, slík trongd á mær,
sum eg ei kann til krossin bera
og finna lætta har.
4. Eingin syndari er so sokkin,
eingin viltist so langt av leið,
at ei blóðið hann fult kann frelsa,
at Gud hann elskar ei.